Zaposleni u avio-kompaniji pomažu Holanđanima: Plava pomoć - Daljine.rs\nU trenutku kada je nebo prazno, svet avijacije gotovo zamrznut, a većina aerodroma zatvorena, nekolicina zaposlenih u holandskoj avio-kompaniji KLM došla je na ideju da svoje vreme, znanje i entuzijazam ponudi kao ruku pomoći svom narodu. Pet pilota KLM-a i jedna službenica pokrenuli su projekat “Plava pomoć” (Blauw Helpt), koji za cilj ima pružanje pomoći građanima Holandije. Za manje od mesec dana ovo projektu se priključilo više od 1000 zaposlenih u KLM-u: pilota, inženjera, članova kabinskog osoblja, kao i članova zemaljskog osoblja.\n“Projekat Plava pomoć pokrenut je u martu. Kako smo svakim danom sve manje leteli, odlučili smo da uradimo nešto korisno. Plava pomoć je privatna inicijativa zaposlenih u KLM-u, a ne zvanični projekat ove avio-kompanije. Kao što ste možda čuli, holandska vlada je donela odluku da pomogne KLM-u i ovo je jedan od naših načina da se zahvalimo državi”, rekao je jedan od osnivača “Plave pomoći”.\n“Holandska vlada je donela odluku da pomogne KLM-u i ovo je jedan od naših načina da se zahvalimo državi”\nŠest osnivača trenutno upravlja ovim projektom, a najveća nagrada im je podrška velikog broja ljudi koji žele da pomognu. Kroz “Plavu pomoć” se ne prikupljaju sredstva, već 1.600 volontera ulaže svoje vreme i entuzijazam kako bi pomogli drugima. Prvi zahtevi za pomoć su stigli od starijih ljudi, kojima je bilo teško da se suoče s novim ograničenjima ili koji su se plašili da izađu napolje. Kasnije su se aktivnosti proširile i na pomoć učenicima u obavljanju domaćih zadataka, šetnju pasa, obavljanje malih tehničkih poslova, a na zahtev srednje škole u Utrehtu čak 25 volontera je pomoglo učenicima u online nedeljnom programu!\nPrvi veći zadatak “Plava pomoć” je obavila u saradnji s KLM-ovim ketering servisom. Kako je ovo odeljenje imalo puno hrane, kojoj bi zbog obustave letenja istekao rok trajanja, 20 volontera iz “Plave pomoći” spakovalo je preko 6000 paketa hrane i isporučilo ih za manje od 24 sata policijskim stanicama, vatrogascima i radnicima hitne pomoći na području Amsterdama, Roterdama i Utrehta. Pored ove akcije, volonteri iz KLM-a pomažu u proizvodnji zaštitne odeće i opreme za medicinsko osoblje i kuvaju za organizaciju koja pomaže beskućnicima. U pekari “Plave pomoći” 30 “avionaca” je pripremalo i peklo kolače za sve one koje u situaciji pandemije rade prekovremeno i pod velikim pritiskom.\nPekara Plave pomoći\n“Vođenje Plave pomoći je postalo skoro pa posao s punim radnim vremenom za nas šest (osnivača, prim. prev.), ali svi neverovatno uživamo u tome. Ovo neočekivano pozitivno iskustvo učinilo je da zaboravimo u koliko teškim vremenima živimo i s kakvom se situcijom borimo”, zaključio je jedan od osnivača “Plave pomoći”.\nDetaljnije informacije, imena i biografije osnivača ovog projekta možete naći na www.blauwhelpt.nl


Vučić: Verujem da će neka vrsta berlinskog samita biti u septembru\nVučić i Makron sa mladima Zapadnog Balkana\nVerujem da će neka vrsta nastavka samita u Berlinu biti održana u septembru, izjavio je predsednik Srbije Aleksandar Vučić u utorak, nakon što se zajedno sa predsednikom Francuske Emanuelom Makronom u Beogradu sastao sa predstavnicima Regionalne kancelarije za saradnju mladih (RYCO).\n"Mislim da je potrebno vreme da se o nekim stvarima govori. vi znate da ja mrzim da prebacujem krivicu na drugu stranu, da pominjem takse (koje je Vlada Kosova uvela na robu iz Srbije i BiH krajem 2018. godine, prim RSE). Hajde da sačekamo da velike sile obave svoje stvari, pa ćemo mi izaći sa onim što je naše", rekao je Vučić.\nPredsednik Francuske Emanuel Makron završava u utorak dvodnevnu posetu Srbiji, susretom sa studentima iz Regionalne kancelarije za saradnju mladih (RYCO).\nNa sastanku, koji je počeo oko 10 časova na Kalemegdanskoj terasi, učestvovao je i predsednik Srbije Aleksandar Vučić, a centralna tema razgovora bila je regionalna saradnja i aktuelna situacija na Zapadnom Balkanu iz ugla mladih.\nVučić je nakon sastanka rekao da su učesnici razgovora pokušali da "konkretizuju određene stvari".\n"To je pred Berlinski kongres bila moja ideja, da spajamo mlade ljude iz regiona bez obzira na njihovu nacionalnu i versku pripadnost, da se povezuju, da upoznaju jedni druge. To dobro funkcioniše, ali trebalo bi da bude uključeno mnogo više ljudi da bi zaista dolazilo do kvalitetne razmene informacija i saradnje", rekao je Vučić i dodao da je obećao veću podršku Kancelariji za mlade od strane Republike Srbije.\nOn je dodao da je danas (16. jul) zahvaljujući francuskoj Vladi pokrenut program socijalnog preduzetništva.\nMladi iz Albanije i Srbije: Možemo više\nRYCO je nezavisni mehanizam osnovan na Samitu Zapadnog Balkana u Parizu 4. jula 2016. godine. Svoj potpis na dokumentu o osnivanju Regionalne kancelarije za saradnju mladih su tada stavili premijeri Albanije, Bosne i Hercegovine, Kosova, Crne Gore, Severne Makedonije i Srbije.\nPodsetimo, Regionalna kancelarija za saradnju mladih je marta ove godine dospela u žižu javnosti, nakon što je srpska predstavnica tog tela Milica Škiljević smenjena sa funkcije zbog odluke prisustvuje sastanku u Prištini, što je bilo suprotno stavu Vlade Srbije koja je procenila da odlazak srpskih predstavnika nije u interesu Srbije.\nZašto je razrešena predstavnica Srbije uoči sastanka mladih u Prištini?\nMakron je u Beograd stigao 15. jula, što je prva zvanična poseta Srbiji jednog francuskog predsednika od 2001. godine.\nPrvi čovek Francuske je, između ostalog, poručio da je njegova zemlja angažovana na postizanju dogovora između Beograda i Prištine, te najavio da će organizovati sastanak sa rukovodstvom Kosova, s predsednikom i premijerkom Srbije i kancelarkom Nemačke Angelom Merkel.\nOn je ponovio svoj stav da Evropska unija ne može više da se širi dok se ne reformiše.\nMakronu je priređen svečani doček ispred Palate “Srbija”, a francuska i srpska delegacija potpisale su više od 20 bilateralnih sporazuma, među kojima je i Izjаva o nаmerаmа o projektu beogrаdskog metroа između vlada Srbije i Francuske i Grаdа Beogrаdа, kojom se potvrđuje dа je Frаncuskа strаteški pаrtner zа reаlizаciju tog projektа.\nFrancuski predsednik je na aerodromu “Nikola Tesla” prethodno otkrio tablu koja označava početak radova na modernizaciji ovog beogradskog aerodroma, čiji koncesionar je od prošle godine francuska kompanija “Vansi”.\nPredsednici Srbije i Francuske su prvog dana posete obišli beogradski parka Kalemegdan, gde su otkrili obnovljeni Spomenik zahvalnosti Francuskoj.\n"Francuska vas voli kao što ste vi voleli nju", rekao je Makron na srpskom jeziku okupljenim građanima na Kalemegdanu, kojih je bilo nekoliko hiljada.


Vučić u Jagodini: Srbijom će se rukovoditi iz Srbije, a ne iz ambasada | Insajder\nAleksandar Vučić na mitingu u Jagodini, Foto: sns.org.rs\nKandidat za predsednika Srbije Aleksandar Vučić izjavio je danas na predizbornom mitingu u Jagodini da će se Srbijom upravljati iz Srbije, a ne iz ambasada. U Hali sportova u Jagodini Vučić je ocenio da Srbija postavila temelje zdrave privrede i ekonomije i da ne strepi za ekonomsku budućnost Srbije.\n"Već ove godine imaćete veće plate i penzije, i to značajnije veće, pa sledeće godine opet i tako svake godine ako nastavimo da radimo", kazao je Vučić praćen skandiranjem "Aco Srbine".\nLider Srpske napredne stranke je ocenio i da je za ekonomski boljitak zemlje bitna i regionalna stabilnost, ali da uz sve to Srbija neće dozvoliti da bude ponižavana.\nVučić je naveo i da su mu gotovo "suze pošle na oči" kada mu je generalni sekretar NATO-a Jens Stoltenberg rekao da u Alijansi ne postoji podrška za to da Kosovo formira svoju vojsku.\n"To je naša pobeda", kazao je Vučić i dodao da je jedna od pobeda i otvaranje novih radnih mesta.\nOn je ukazao i na, kako je rekao, neverovatnu mržnju koju prema njemu gaje protivkandidati na predsedničkim izborima.\n"Nema problema, dolazim na crtu, pa pobedite ako možete. Samo napred, dođite desetorica, petnaestorica, koliko god vas ima, sve ćemo da vas pobedimo. To je pobeda Srbije", rekao je Vučić, uz konstataciju da ostali kandidati traže njegovu glavu.\nDragan Marković: Nema skandiranja "Palma", ja sam ovde da podržim Vučića\nKao domaćin na skupu je govorio i predsednik Jedinstvene Srbije i predsednik Skupštine Jagodine Dragan Marković.\nOn je ocenio da će predsednički kandidat vladajuće koalicije pobediti na izborima između ostalog i zbog toga što je u interesu naroda spreman da s više premijerske funkcije ode na nižu predsedničku funkciju.\n"Vučić će pobediti i zbog toga što je deficit nikada manji i zbog toga što nikad nije bilo više investitora", ocenio je Marković.\n"Nema (skandiranja) 'Palma', ja sam ovde da podržim Vučića, hajmo svi: Vučić, Vučić... podignite ruke i da skandiramo, ko će da pobedi", kazao je Marković prisutnima koji su mu skandirali.\nDačić: Potreban nam je kontinuitet\nUz zvuke trubača i pesmu "Igrale se delije na sred zemlje Srbije" okupljenima se obratio i lider socijlaista i ministar spoljnjih poslova Ivica Dačić.\n"Svaka kuća, pa i svaka zemlja, mora da ima domaćina koji će da vodi u budućnost, da ide napred, a ne zemlja da se uvlači u destrukciju i međupartijske i međunacionalne sukobe", kazao je Dačić.\nOn je članove i pristalice Socijalističke partije Srbije još jednom pozvao da svoj glas daju Vučiću.\n"Kao da sam se ja kandidovao na izborima, svakoga ko bi glasao za mene pozivam da glasa za Vučića, zbog Srbije", rekao je Dačić.\nDačić je naveo i da je potrebno održati kontinuitet sa svim onim dobrim na čelu Srbije i da je na čelu države potreban neko ko će se isprsiti kada Srbija treba da se brani i ko svakom u lice može da kaže da se Srbija neće ponižavati.


Vesti online / Vesti / Srbija / Srbi i Rusi, ima li to smisla (6): Raspršene iluzije\nSrbi i Rusi, ima li to smisla (6): Raspršene iluzije\nSRJ se sticajem okolnosti našla u izolaciji u kakvoj Srbi i Crnogorci nikada nisu bili, a vrhunac je bila NATO agresija 1999. godine\nRuski vojnici su prvi napustili Kosovo\nPosebnu ulogu u krizi u bivšoj SFRJ, Rusija je imala kroz učešće u Kontakt grupi, sastavljene od niza vodećih evropskih država i SAD, čija je uloga bila da posredstvom neposredne komunikacije ambasadora kooptiranih u nju, ili najviših državnih ličnosti članica Kontakt grupe, radi na pronalasku političkog rešenja za nastalu krizu. Kontakt grupa je i predložila podelu BiH na hrvatsko-bosansku federaciju sa 51 i Republiku Srpsku sa 49 odsto teritorije. Ruskim insistiranjem da se nađe rešenje krize političkim sredstvima i kroz Kontakt grupu dosta je pomoglo da se uprkos trenutne slabosti njeni argumenti ravnopravno čuju kroz ovu instituciju.\nOsim rešenja u Bosni i Hercegovini, a kasnije i na Kosovu, dobit od ruskog učešća u Kontakt grupi bilo je i šire, odnosno ona je ponovo mogla da izađe na svetsku scenu kao država koja je u stanju da rešava nagomilane međunarodne probleme i ima ravnopravan status, nezaslužen njenom tadašnjom moći.\nSRJ se sticajem unutrašnjih i spoljnih okolnosti našla u izolaciji u kakvoj Srbi i Crnogorci nikada nisu bili. Kulminacije te politike bila je NATO agresija na SRJ 1999. godine, što je zemlju od jedva desetak miliona stanovnika, od čega su veliki broj pripadnici nacionalnih manjina, dovelo u sukob sa najmoćnijom vojnom\nmašinerijom u istoriji.\nTokom najdramatičnijih trenutaka u novijoj srpskoj istoriji, NATO intervencije 1999. godine, Rusija je bila najaktivnija u pokušajima da se nađe mirno rešenje konflikta. Ta želja krunisana je mirovnim naporima bivšeg ruskog premijera Viktora Černomirdina, koji je s bivšim finskim predsednikom Martijem Ahtisarijem, postigao mirovni dogovor sa tadašnjim predsednikom SRJ Slobodanom Miloševićem. Međutim, postoji sumnja da uloga Rusije i nije bila toliko značajna, već je predstavljala alibi za odobrovoljavanje SRJ da prihvati mirovni plan, a da na njega nije mogla značajnije da utiče. Kako sam Ahtisari ističe, ceo plan kapitulacije Jugoslavije je sačinio NATO, a tražila se samo osoba "kojoj će Milošević predati mač. To je bio Viktor Černomirdin".\nSulud zahtev Beograda\nAhtisari i Černomindin: Njima je Milošević predao mač\nŽelja Rusije da se bombardovanje SRJ što pre završi nije uzrokovano samo namerom da se ovaj konflikt brzo reši, već i ogromnim unutrašnjim problemima koje je NATO intervencija prouzrokovala. Nijedan događaj nije izazvao tako oštre reakcije u Rusiji kao NATO agresija na SRJ. U protestima po ruskim gradovima, osim patriotske i konzervativne struje u ruskoj javnosti, priključili su se čak i liberalni ekonomisti, za koje se mislilo da podržavaju američku politiku. Tokom bombardovanja iznenada je stigao predlog sa srpske strane o stvaranju zajednice Rusije, Belorusije i SRJ, koji je bio potpuno nerealan.\nNaime, da je taj projekat ostvaren, Rusija bi se našla u ratu sa najmoćnijom vojnom alijansom u istoriji. Bez obzira na to što je taj predlog bio nerealan, zbog pažnje koju je izazvao, pokazao je ruskom rukovodstvu da se konflikt mnogo više tiče ruskih interesa nego što se mislilo. Mada je ovaj predlog načelno prihvaćen, ruska strana je učinila sve da se on ne realizuje. Ova inicijativa ojačala je samo drugi predlog, a to je da se SRJ barem isporuči najmodernije protivvazdušno oružje, kao što je sistem S-300, kako bi mogla adekvatno da se odbrani. Da je to učinjeno, to bi u svakom slučaju pokvarilo odnose Rusije sa SAD i Evropskom unijom, jer bi veliki broj aviona alijanse bio oboren, a ne bi postiglo ništa.\nRat bi najverovatnije duže trajao, žrtve bi bile mnogo veće, ali ishod bi ostao isti. Na žalost, u trenutku kada je doneta politička odluka da NATO interveniše na Kosovu, pitanje pobednika se više nije postavljalo. Uprkos tome, iz dana u dan pritisak javnosti na ruske vlasti postajao je sve veći, a počeli su da se čuju i glasovi da je gaženje međunarodnog pravnog poretka (napad je usledio bez odobrenja Saveta bezbednosti UN) i sve ono što se dešava SRJ u stvari predigra za dešavanja u Rusiji, što je dodatno podizalo tenziju. Zbog toga je, između ostalog, rusko rukovodstvo zdušno tragalo za bilo kakvim mirovnim rešenjem, a protivljenje američkoj intervenciji je tako dramatično pokazao Jevgenij Primakov, tadašnji predsednik ruske vlade, koji je okrenuo svoj avion nasred Atlantika i zbog intervencije otkazao posetu SAD.\nNova era odnosa: Putin u poseti Crvenoj zvezdi\nUprkos ulozi u pronalaženju mirnog rešenja, odbijen je predlog da Ruska federacija dobije zonu kontrole na Kosovu i Metohiji. To je objašnjeno mogućnošću da bi to dovelo do podele pokrajine, s obzirom na to da bi se Srbi skoncentrisali u ruskoj zoni, a Albanci u ostalim. Ovako, Albanci su se skoncentrisali u svim delovima pokrajine, a Srbi iz straha i nepoverenja u NATO snage u ogromnom broju izbegli sa Kosova i Metohije.\nTo je ponovo pokazalo slabost Rusije i pokazalo da su Zapadu ruske usluge potrebne samo kada "srpska strana" treba da se nagovori da sedne za pregovarački sto ili za postizanje nekog dogovora. Čak i države tradicionalni ruski saveznici, kao što su Bugarska i Rumunija, odbile su da joj pruže vazdušni koridor u njenom naporu da prebaci dodatne trupe na Kosovo, a koje bi kontrolisale eventualnu rusku zonu.\nPadom Slobodana Miloševića, dolaskom na vlast Vladimira Putina, koji je sprečio dezintegraciju Ruske federacije, američkim ratom protiv terorizma i velikom ekonomskom ekspanzijom Rusije finansiranu prodajom nafte i gasa, okretanjem Srbije Evropskoj uniji, dolazi do nove ere u srpsko-ruskim odnosima, ali posledice novih odnosa će moći na pravi način da se protumače tek sa izvesne istorijske perspektive.\nMožemo reći da su odnosi Srba i Rusa kroz četiri veka istorije bili intenzivni, ali često potpomognuti iluzornim predstavama. To se pogotovo odnosi na srpsku stranu. Ono što je karakteristika rusko-srpskih odnosa, a to se prenosi i do današnjeg vremena, jeste sa jedne strane pragmatičnost Rusa, kao je to u nekoliko navrata i objasnio predsednik Vladimir Putin i nerealnost Srba.\nDok su srpske vođe kroz vekove pokušavale zbog slabosti države, koja je gotovo po pravilu imala višestruko jače neprijatelje, pokušavali da upregnu Ruse da se bore za srpske ciljeve, to sa druge strane nije bio slučaj. Sva pozivanja na bratsku i slovensku ljubav, oduševljenje Rusijom je u stvari za motiv imalo da se ruskim oružjem brane srpski interesi. Umesto da odnose sa Rusima razvijaju na obostranu korist, Srbi su pokazivali oduševljenje prema Rusima, samo kad su očekivali da će ih ovi spasti. To je bio i još uvek je neiskren odnos.\nTo su ruski vladari i te kako dobro videli i znali, pa su prema Srbiji uvek vodili politiku u isključivo svom interesu. Kada im je bila potrebna bliska saradnja, blisko su i sarađivali. Ovo se vidi i dan-danas, kada velika većina Srba želi Rusima da prepusti najvredniju imovinu države, u zamenu za rusku pomoć u odbrani Kosova. Rusija i da hoće, ne može da odbrani Kosovo, ali u skladu sa ruskim ciljevima i željom da ostvare monopolizovani položaj u energetici Evrope, koriste sve mogućnosti kako bi ekonomski, ako već ne mogu politički, kontrolišu ne samo Srbiju, već ceo region Balkana. U svakom slučaju, odnos Rusa prema Srbima je kroz vekove bio mnogo iskreniji i pametniji, nego iluzorne predstave Srba, prema "majčici Rusiji".\nDok su srpske vlasti obično u poslednje dve decenije vodile politiku koja nema veze sa realnošću i neuviđajući dramatične promene u svetskoj politici, Rusi su sa druge strane, pokušavali da odbrane ruske, ali i srpske ciljeve, čak i bolje od samih Srba.\nViše puta su upozoravali srpske vlasti na pogrešnu politiku, ali to nije imalo odjeka. Možda je najbolje jednom prilikom to objasnio Sergej Lavrov, tadašnji zamenik ministra inostranih poslova Rusije, povodom situacije u BiH.\n- Od aprila 1992. godine, vojne operacije u Bosni vodile su se uz neposredno učestvovanje Jugoslovenske narodne armije i o tome postoje dokazi. U takvoj situaciji mi smo, ne jednom, pokušali Srbe da privedemo razumu - izjavio je on tokom parlamentarne rasprave u ruskoj Dumi.\nSRBIJA Kako smo srušili Srbiju (2): Bler pritiska, saveznici oklevaju\nSRBIJA Lazanski otkriva najveći blef NATO-a tokom bombardovanja 1999.\nSRBIJA Pet godina ćutali o pisanju "Vesti"!\nHRONIKA Srbija spava na bombama\nSubota 22.12.2012. 13:38\nDa li ćemo se ikad opametiti?\nSubota 22.12.2012. 12:37\nVratiti razgovore samo na nivou Ujedinjenih Nacija i traziti resenje za Metohiju!


OSM Televizija - Henigan: "Fejsbuk" i "Tviter" u službi terorista\nHenigan: "Fejsbuk" i "Tviter" u službi terorista\nLONDON - Novi šef britanske obavještajne službe GCHK Robert Henigan optužio je američke kompanije "Fejsbuk" i "Tviter" da su postale "komandna i kontrolna mreža" za teroriste i kriminalce i da negiraju obim ovog problema.\nHenigan je u tekstu objavljenom u listu "Fajnenšel tajms" istakao da su teroristi iz organizacije "Islamska država" u Siriji i Iraku "prihvatili internet" i da mrežu koriste za zastrašivanje ljudi i inspirisanje "potencijalnih džihadista" da bi im se pridružili.\nOn je zatražio od ovih kompanija da bliže sarađuju sa bezbjednosnim službama, tvrdeći da je vrijeme da se suoče sa "nekim neugodnim istinama" i da privatnost nije "apsolutno pravo".\nHenigan je sugerisao da je, ukoliko američke tehnološke kompanije ne budu sarađivale, neophodno uvođenje novih zakona kako bi se osiguralo da obavještajne agencije mogu da prate teroriste i tragaju za njima.\nBritanski dnevnik ocjenjuje da Heniganovi komentari predstavljaju do sada najoštriju kritiku upućenu američkim tehnološkim gigantima i da dolaze usljed sve većih tenzija nakon što je bivši službenik Agencije za nacionalnu bezbjednost /NSA/ Edvard Snouden medijima dostavio povjerljive informacije o prisluškivanju građana i javnih ličnosti širom svijeta.\nAfera otkrivanja ličnih podataka korisnika na Fejsbuku oborila dionice na Vol stritu\nPrese: Austrijanci strahuju od terorizma\nJoš iz iste kategorije: « Iranski uranijum na preradi u Rusiji Mađarska - Državni službenici na američkoj crnoj listi »


17. mart 2020.—KB4541330 (verzija operativnog sistema 16299.1775)\nVAŽNOocenjujemo situaciju javnog zdravlja i razumemo koji uticaj ova stvar ima na vas, naših vrednih klijenata. Da bismo olakšali jedno od mnogih opterećenja sa kojima ste trenutno suočeni, odlučili smo da odložimo zakazan datum servisa za izdanja Enterprise, Education i IoT Enterprise u sistemu Windows 10, verzija 1709. To znači da će uređaji primati mesečne bezbednosne ispravke samo od maja do oktobra. Konačna bezbednosna ispravka za ova izdanja operativnog sistema Windows 10, verzija 1709 biće objavljena 13. oktobra, 2020. umesto 14. aprila 2020. Dodatne informacije potražite u člancima objave na blogu uTehnička zajednica.\nPoboljšava kompatibilnost aplikacije i uređaja sa Windows ispravkama.\nRešavanje problema koji dovodi do neočekivanog zatvaranja istraživača datoteka pri korišćenju roming profila između različitih verzija operativnog sistema Windows 10.\nRešava problem koji sprečava mašine koje su omogućile funkciji Credential Guard da se pridruži domenu. Poruka o grešci je „Sat servera nije sinhronizovan sa satom primarnog kontrolora domena“.\nRešava problem koji sprečava da Microsoft User Experience Virtualization (UE-V) postavke rominga omoguće datoteke potpisa koje se koriste za nove poruke, prosleđene poruke i odgovore.\nUređaji koji koriste ručno ili automatski konfigurisan proxy server, posebno sa virtuelnom privatnom mrežom (VPN), mogu da pokažu status ograničenog interneta ili da nema internet veze u okviru indikatora statusa mrežne povezanosti (NCSI) na sistemskoj traci poslova. Ovo može da se desi kada se povežete na VPN mrežu ili prekinete vezu sa njom, ili nakon promene statusa između te dve radnje. Uređaji sa ovim problemom mogu da imaju problema i sa dolaskom do interneta u okviru aplikacija koje koriste WinHTTP ili WinInet. Primeri aplikacija na koje to može da utiče na uređajima u ovom stanju obuhvataju, ali nisu ograničeni na Microsoft Teams, Microsoft Office, Microsoft Office 365, Microsoft Outlook, Internet Explorer 11 i neke verzije programa Microsoft Edge.\nOvaj problem je rešen pomoću ispravke KB4554342.\nUređaji na domenu možda neće moći da instaliraju aplikacije objavljene pomoću objekta smernica grupe (GPO). Ovaj problem utiče samo na instalacije aplikacija koje koriste .msi datoteke. To ne utiče na druge metode instalacije, poput Microsoft Store prodavnice.\nOvaj problem je rešen u KB4556812.\nAko koristite Windows Update, najnoviji SSU (KB4541731) će biti automatski ponuđen. Zaseban paket za najnoviji SSU potražite u Katalogu Microsoft Update.\nDa biste dobili spisak datoteka koje su obezbeđene u ovoj ispravci, preuzmite informacije o datotekama za kumulativnu ispravku 4541330.


Zadrugar Marko Janjušević Janjuš javno je priznao kako se oseća nakon što je prevario ženu u rijalitiju.\nJanjuš je istakao da ženama uopšte ne treba verovati, kao i da je on "nasankan" i najemotivniji u "Zadruzi 3".\n"Sinu bih rekao da nikad ne uđe u rijaliti, da ne veruje ženama, posebno ne koje su mlade i koje imaju silikone i ne nose brushalter. Da ne komunicira sa ženama koje su silikonke, koje imaju ludački stil, neka ne prilazi ni na metar. To može da košta pakla. To su žene koje nisu za nas normalne muškarce", rekao je zadrugar u "Magazinu In".\n"Jedino ko mi je došao glave su silikoni. Molim da uđe neki oženjeni da se druži, ako izdrži 20 dana, čestitam. Nije moguće. Ja imam najbolju suprugu, napolju nemam kontakt sa ovakvim devojkama. Ne samo Maja, sve su đavoli", dodao je rijaliti igrač.\n"Iskreno, svađa moje žene i mene trajala je najviše jedan dan. U braku smo sedam godina, a 11 zajedno. Svaki dan se grlimo i ljubimo. Nikada nikog nisam voleo nego svoju ženu, ne znam šta će biti kada je vidim, najgore mi je zbog njene porodice", kazao je Janjuš o ženi Eni.\nPrvi poljubav Maje i Janjusa\nJANJUŠ SE ODLUČIO Evo kome pripada njegovo srce, NJOJ je rekao da je voli\nNI SA ŽENOM NI SA LJUBAVNICOM Pogledajte sa kim je sinoć Janjuš bio, kako se provodio I NIJE GA BILO BRIGA


Reju čeka još puno posla: Moramo popraviti realizaciju i ubrzati igru - Index.hr\nReju čeka još puno posla: Moramo popraviti realizaciju i ubrzati igru\nNAKON tjedna pauze zbog igranja reprezentacije, sljedeći vikend nas ponovo očekuju uzbuđenja u HNL-u. Derbi se igra na Poljudu gdje će Hajduk u nedjelju ugostiti Šibenik. Susret je najavio trener domaće momčadi Edoardo Reja.\n"Sve utakmice Šibenika koje sam pogledao su bile tvrde pa takvog suparnika možemo očekivati u nedjelju", rekao je Reja za hajduk.hr.\nJoš dosta posla očekuje stručni stožer i igrače Hajduka.\n"Mi u svakoj utakmici stvaramo velik broj prilika, a cilj nam je popraviti realizaciju. Također, moramo ubrzati igru, igrati okomitije sa što manje dodira u završnici. Igrači jako dobro prihvaćaju sve što se radi na treninzima i vjerujem da ćemo biti još bolji", zaključio je Reja.


BRĐANI SE OKUPILI: Veselinović izvršio prozivku igrača - Domaći fudbal, Fudbal\nNemanja Lazić 10.06.2019., 19:09\nČukarički je počeo sa pripremama za novu sezonu, u kojoj će nastupati na tri fronta.\nProzivku je izvršio novi šef stručnog štaba Aleksandar Veselinović, u prisustvu svog pomoćnika Dušana Đorđevića.\nIgrače su pozdravili i sportski direktor Nenad Mirosavljević, te Vladimir Matijašević.\n– Zadovoljan sam sezonom iza nas, ostvarili smo zacrtani cilj, uspeli smo da izborimo plasman u Evropu. Naravno da će i ove sezone ciljevi Čukaričkog biti slični, da budemo u vrhu tabele. Moraćemo da razmišljamo i o evropskim utakmicama, želja nam je da se pokažemo u najboljem mogućem svetlu i da što dalje doguramo. Već 19. juna je žreb za prva dva kvalifikacija za Ligu Evrope, videćemo ko će nam biti rivali, kazao je Docić.\nI ove sezone Čukarički će imati mnoštvo mladih igrača, uz ‘pojačanja’ iz omladinskog pogona, vicešampiona Srbije u svojoj konkurenciji. Docić ima poruku za najmlađe u timu:\n– Treba samo da budu strpljivi, da slušaju, da prihvataju što više sugestija trenera i starijih igrača i neće niti problema. Na njima je da se dokazuju. Čukarički se od dolaska Dragana Obradovića odlučio za takav koncept, da se afirmišu mladi igrači. Mislim da svi oni imaju kvalitet, pogotovo ovi momci koji će od prvog dana biti sa nama, zaključio je Docić.\nPrethodna vest LALATOVIĆ ZA HS: Želimo i ove sezone da stvaramo igrače! Trener Nišlija otkrio planove u prelaznom roku!\nSledeća vest VELIKI ISLANDSKI SKANDAL: Novinar turskom veteranu i nekadašnjoj fudbalskoj zvezdi podmetnuo WC četku umesto mikrofona! (VIDEO)\nVELIKI ISLANDSKI SKANDAL: Novinar turskom veteranu i nekadašnjoj fudbalskoj zvezdi podmetnuo WC četku umesto mikrofona! (VIDEO)


Rukometašice Radničkog sa Napretkom za treću u nizu - iKragujevac\npetak, 07 decembar 2018 15:45\nNakon dve važne pobede,rukometašice Radničkog 1964 će ugostiti starog rivala iz prethodne sezone,ekipu „Napredak 12“ iz Kruševca u subotu 8.decembra u okviru 11-og, poslednjeg kola jesenjeg dela sezone,u hali Jezero. Ovaj susret će biti i svojevrstan dvoboj vodećih strelaca lige Jasmine Kolak i Jelene Knežević, koje su postigle po 100 golova u dosadašnjem toku prvenstva.\n- Napredak je ekipa sa kojom se najbolje poznajemo u ligi,iako igraju u izmenjenom sastavu u odnosu na prethodnu sezonu.Zbog te činjenice smatram da će biti jako teška I zahtevna utakmica. Cele nedelje se spremamo,ispravljamo greške iz proteklih utakmica,dok sa druge strane usavršavamo ono što dobro radimo.\nAko ponovimo odbranu iz prethodne dve utakmice, odigramo još čvršće, agresivnije, na granici isključenja i brzim centrom, lakim golovima iz napada i kontranapada, ispoštujemo uputstva stručnog štaba,bodovi će ostati u Kragujevcu! Ovim putem bih pozvala sve ljubitelje sporta I naše navijače da dođu i podrže nas da uspešno zatvorimo sezonu - najavila je predstojeći meč pivot Radničkog 1964 Ajlin Bjelak.


Trebinje postaje lider u regionu: Prvi čovek grada Mirko Ćurić najavio kapitalne projekte, veliki poduhvati – izgradnja aerodroma - Grad Trebinje\nTrebinje postaje lider u regionu: Prvi čovek grada Mirko Ćurić najavio kapitalne projekte, veliki poduhvati – izgradnja aerodroma\nSve započete projekte ćemo završiti. Prvenstveno mislim na Duhovni centar u Mrkonjićima, zatvoreni bazen, novi rezervoar “Oko”, zapadnu obilaznicu, revitalizaciju Starog grada. Imamo odličnu saradnju sa vladama Srpske i Srbije. Zahvaljujući predsedniku Aleksandru Vučiću i srpskom članu PBiH Miloradu Dodiku očekuje nas izgradnja aerodroma koji finansira Vlada Srbije – ističe Ćurić.\nDo sada je, kako kaže, urađeno veoma mnogo posla i za sada sve prati predviđeni plan radova na izgradnji aerodroma.\nTo je najozbiljnija investicija u regionu, najvažniji kapitalni projekat koji će u potpunosti promeniti sliku Trebinja. U neposrednoj blizini biće formirana i prva slobodna zona u Srpskoj, što će olakšati razvoj privrede – istakao je Ćurić i dodao da sve te investicije znače otvaranje novih radnih mesta, veću prihodovnu stranu gradskog budžeta i kvalitetniju konkurentnost u ovom delu Balkana.\nU planu je i izgradnja kliničkog centra i velike obilaznice od Aleksine Međe, gde se spajaju putevi iz pravca Dubrovnika i Herceg Novog do Podgljivlja, gde je glavni putni pravac za ostatak Hercegovine i Srbiju. Osim velikih, kapitalnih projekata, tu su i oni koje će se realizovati u mesnim zajednicama.\nGradonačelnik Trebinja veruje da pandemija virusa korona neće usporiti razvoj tog grada, a cilj je postati lider u regionu. Veliku pomoć za realizaciju projekata u poslednjih nekoliko godina Trebinje ima od Srbije.\nZahvaljujući podršci predsednika Vučića u Trebinju je izgrađen vrtić “Srbija”, gradi se Duhovni centar u Mrkonjićima, revitalizuje se Stari grad. Ovim odlukama Srbija je pokazala da je uz narod Republike Srpske. Predsednik Vučić je naš počasni građanin i zajedno sa nama i rukovodstvom RS pokrenuo je u Trebinju jedan veliki investicioni ciklus – rekao je prvi čovek Trebinja.\nRAJ ZA STARIJE\nNEMAČKI portal “Fokus” uvrstio je nedavno Trebinje na drugo mesto top-liste 10 svetskih gradova najpoželjnijih za život u penzionerskim danima, preciznije za one s inostranom penzijom.\nTrebinje nudi ono što malo koji grad ima – odličnu klimu, čist vazduh, blizinu mora, pristupačne cene, čistu vodu, bezbednost, blizinu planinskih masiva – rekao je Ćurić.\nPODRŠKA 65 ODSTO GRAĐANA\nMIRKO Ćurić ne krije zadovoljstvo ostvarenim ličnim rezultatom na izborima, ali i brojem glasova SNSD-a, koji će u skupštinskim klupama imati 12 odbornika, jednog više nego u prethodnom mandatu. Većinu, kaže Ćurić, činiće 19 od 29 odbornika, što je u stvari potvrda dobrog rada.\naerodrom mioniciaerodrom trebinjemirko ćurićaerodrom


ŠTA SE OČEKUJE OD KINESKE INVESTICIJE: PODACI IZ PRIJAVE ZA DRŽAVNU POMOĆ – Zrenjanin\nŠTA SE OČEKUJE OD KINESKE INVESTICIJE: PODACI IZ PRIJAVE ZA DRŽAVNU POMOĆ\nDobili subvencije i zemljište, a daju nova radna mesta\nU„Linglongovoj” fabrici guma biće zaposleno 1.200 radnika (75 odsto sa srednjom stručnom spremom) na neodređeno do 2024. godine, a njihova bruto prosečna plata iznosiće gotovo 66.500 dinara. To je nešto manje od sadašnje prosečne bruto zarade u Zrenjaninu. Te podatke je kineski investitor predstavio u opisu investicionog projekta, prijavljujući se za državnu pomoć za igradnju gumare u našem gradu.\nKomisija za dodelu te pomoći je juna ove godine odobrila da se firmi „Linglong internešenel Jurop” opredeli 83,5 miliona evra – isplaćivanjem subvencije i dodelom 96 hektara zemljišta. Zauzvrat, ova kompanija planira da zaposli ukupno 1.500 ljudi, od kojih će 1.200 biti domaći radnici, dok će 300 majstora biti upućeno iz matične fabrike iz Kine kako bi pomogli oko instalacije opreme, probnog rada i obuke. Za njihove zarade, kao i za dvogodišnje ulaganje nakon što se dostigne puna zaposlenost, investitor će izdvojiti oko 16 miliona evra.\nTakođe, planirano je da 131 radnik bude niskokvalifikovan, 904 kvalifikovana (srednjoškolsko obrazovanje), a 165 da budu visokoobrazovani. Procenjeno je da će otvaranjem ove fabrike u Zrenjaninu nezaposlenost biti smanjena za 22,6 odsto (februara ove godine na evidenciji Nacionalne službe za zapošljavanje bilo je oko 5.200 osoba).\nNavodi se i da bi investitor u projekat trebalo da uloži najmanje 800 miliona evra, od čega 1.280.000 u građevinsko zemljište, 251.948.300 u izgradnju objekata, a u novu opremu za proizvodnju 546.771.700 evra.\nU okviru Biznis plana, prijavljujući se za državnu pomoć, „Linglong” je obrazložio zašto je izabran baš Zrenjanin. Naime, na osnovu planova za otvaranje nove proizvodne baze u Evropi, istražena su tržišta, poreske politike, operativni troškovi i podrške vlada zemalja centralne i istočne Evrope – između ostalih Poljske, Češke, Slovačke i Srbije. Opredelivši se za našu zemlju, u opciji su bila dva grada – Pančevo i Zrenjanin.\nSrednji Banat je bio konačni izbor kineskog investitora jer, kako se navodi, lokacija u Slobodnoj zoni omogućuje manju udaljenost između fabrike i klijenata, ima dovoljno razvijenu energetsku infrastrukturu, okružena je putevima, a u Zrenjaninu postoji dovoljno radne snage.\nMatična kompanija „Šandong Linglong tajer” pogone ima u Kini i Tajlandu i nalazi se među 20 najvećih proizvođača pneumatika, navodi se u rešenju Komisije za dodelu državne pomoći. Takođe je istaknuto da je ova firma deo inicijative Narodne republike Kine „Jedan put jedan pojas”.\n← ISKLJUČENJE STRUJE: Naseljena mesta bez napona\nNajava povećanja plata u javnom sektoru je populizam? →


Građanska Vojvodina: Kazniti one koji pozivaju na linč - Ozon Media\nSremska Mitrovica – Građanska Vojvodina je najoštrije osudila najnovije napade ekstremnih nacionalista na novosadskog književnika i novinara Nedima Sejdinovića, piše u dopisu GV.\nGrađanska Vojvodina je pozvala nadležne organe da reaguju i da na adekvatan način sankcionišu autore ovog poziva na linč.\nOčigledno je da je reč o kontinuitetu napada koji uvek dolaze od strane onih koji bi i dalje da dele ljude na način kako to čine fašisti. Reč je o onima koji bi da huškaju, u nadi da će se u Srbiji i regionu ponoviti devedesete godine prošlog veka, kada su ljudi ubijani i proterivani samo zbog drugačijeg imena i drugačijih političkih stavova.\nGrađanska Vojvodina podseća da je Nezavisno društvo novinara Vojvodine, čiji je Sejdinović predsednik Izvršnog odbora, konstantno na meti napada ekstremnih nacionalista, a da do sada nadležni organi gonjenja nikada nisu reagovali na adekvatan način.\nPozivamo aktuelne vlasti da svoje zaklinjanje u evropski put Srbije i u evropske civilizacijske vrednosti dokažu i u praksi, tako što će zaštititi novinare i javne ličnosti koje su neprestano na meti napada fašizoidnih delova društva.\nTakođe, pozivamo vlasti da prestanu sa praksom imenovanja na mesta glavnih urednika onih novinara i urednika koji su tokom devedesetih godina prošlog veka bile perjanice ratne propagande Miloševićevog zločinačkog režima.\nSamo na taj način, kroz konkretne poteze, vlast će uspeti da nas uveri da je iskrena u nameri da Srbiju nepovratno usmeri ka Evropskoj uniji. U suprotnom, imaćemo razloga da sumnjamo u njihovu iskrenost i moći ćemo da zaključimo da jednu retoriku imaju prema evropskim zvaničnicima, a sasvim druge poteze i namere imaju prema građanima sopstvene države.\nPojeftinili lekovi koji se izdaju na recept\nVučenović bronzana u bacanju koplja


Odnosi sa Rusijom uvek su bili i uvek će biti jedna od tačaka oslonca srpske spoljne politike. Ova vlast je pokušala da banalizuje i zloupotrebi čak i tradicionalno prijateljstvo sa Rusijom u predizborne svrhe, kaže za Sputnjik predsednički kandidat Grupe građana „Moramo bolje“ Vuk Jeremić. On je ubeđen da će ući u drugi krug predsedničkih izbora.\nAmerički model na izborima gde supruga predsedničkog kandidata igra važnu ulogu može postati i srpski jer smo i mi društvo u kom su važne porodica i supruga, kaže Nataša Jeremić, supruga predsedničkog kandidata Vuka Jeremića.\nPredsednički kandidat Vuk Jeremić održao je večeras u Beogradu predizbornu konvenciju na kojoj je poručio da se kandiduje kako bi vratio nadu u Srbiju, ali i ocenio da nikada zemlju nisu kao sada vodili ljudi lišeni bilo kakve ideologije, osim težnje ka neograničenoj vlasti.\nKandidat za predsednika Srbije Vuk Jeremić izjavio je na predizbornoj konvenciji u Kraljevu kako nije želeo da klekne zarad funkcije generalnog sekretara u Ujedinjenim nacijama.\nJeremić za zaštitu radničkih prava\nPredsednički kandidat Vuk Jeremić zalaže se za izmene Zakona o radu, promene pristupa u dovođenju investitora i zaštiti radničkih prava, kako Srbija ne bi bila osuđena na moderno robovlasništvo.


Ako Vladeta Janković ne prihvati kandidaturu, opozicija će izaći sa timom ljudi\nPolitika Autor:Beta28. jan. 202215:22\nAko Vladeta Janković ne prihvati predlog da bude kandidat za gradonačelnika Beograda, Ujedinjena opozicija Srbije (UOS) će na gradskim izborima izaći s timom ljudi koji bi u narednom periodu predvodili glavni grad, rečeno je Beti u vrhu te koalicije.\n„U ovom trenutku ujedinjena opozicija nema alternativu za Vladetu Jankovića. Janković je prihvatio da bude na odborničkoj listi, ali još nije doneo konačnu odluku kada je u pitanju kandidatura za gradonačelnika. Ukoliko ne prihvati naš predlog, ujedinjenja opozicija će na gradske izbore izaći bez konkretnog imena za gradonačelnika, ali s timom ljudi koji bi u narednom periodu vodili Beograd“, objasnio je sagovornik Bete.\nŽaklina ispreskakala Vučića zbog sijalica: Nisam toliko odgovoran VIDEO


Košarkaški klub Mega Mozzart » KOPRIVICA: „SVESNI SMO VAŽNOSTI MEČA SA MZT-OM“\nTrener Mega Bemaxa Dejan Milojević je istakao da je utakmica sa MZT-om ključna u borbi za opstanak u ABA ligi:\n– U utorak dočekujemo MZT u utakmici koja je verovatno ključna u borbi za opstanak. Puno utakmica smo izgubili na jednu loptu pa je to i razlog naše trenutne pozicije na tabeli. U ovaj meč, kao i u preostale u ABA ligi, ulazimo bez Mušidija koga zbog povrede očekuje duža pauza. Moraćemo da se izdignemo iznad trenutne situacije, da odreagujemo na pravi način sa agresivnom odbranom i puno energije na terenu. Ukoliko uspemo u tome, verujem da ćemo doći do veoma važne pobede i moći da se posvetimo borbi za što bolji plasman u ABA ligi,\nCentar Mega Bemaxa Miloš Koprivica je istakao da je ekipa svesna važnosti predstojećeg meča:\n– U utorak nam dolazi ekipa MZT-a koja će sigurno biti izuzetno motivisana da nas dobije. Svesni smo važnosti ovog susreta. MZT je kvalitetna i iskusna ekipa i verujem da nas očekuje tvrda utakmica. Daćemo sve od sebe da dobijemo ovaj meč i da do kraja lige ostvarimo sto bolji rezultat,\nUtakmica Mega Bemax – MZT Skopje Aerodrom je zakazana za utorak 30. januar od 20 časova u hali PSC Pinki u Sremskoj Mitrovici. Karte za utakmicu su puštene u prodaju po ceni od 200 dinara za tribine i 500 za VIP mesta i mogu se kupiti svakog dana u kafiću Pinki u okviru hale u periodu od 8 do 22 časa kao i na blagajni hale na dan utakmice od 18 časova.\nVUKOIČIĆ: „TITULA U LAKTAŠIMA PRODUKT DUGOROČNOG SISTEMA RADA SA MLADIMA“


05/02/2018 | 20:09\nSimens i zvanično potvrdio da je preuzeo kragujevački Milanović inženjering, što je druga fabrika nemačke kompanije u Srbiji.\nSvetski gigant saopštava da je kupovinom fabrike proširio svoju međunarodnu mrežu proizvođača u šinskoj industriji, ali i poslovanje u našoj zemlji.\nKragujevački Milanović inženjering proizvodi aluminijumske delove karoserija za šinska vozila. Fabrika je osnovana 2000. godine i pre ove poslovne transakcije već 15 godina bila je jedan od velikih Simensovih dobavljača.\nGeneralni direktor Simensa Srbija Udo Ajhlinger kaže da je veoma ponosan što su preuzeli Milanović inženjering, što je najavljeno još u novembru prošle godine.\n“Simensu je to značajno jer širimo plasman proizvoda, imaćemo veću konkurenciju na globalnom tržištu, a otvaraju se mogućnosti za buduće projekte. Od ove fabrike, obe strane će imati koristi”, dodaje Ajhlinger.\nFabrika je 2016. imala promet od 15,3 miliona evra, a dosadašnji vlasnik Branislav Milanović kaže da ostaje u rukovodećem timu i sa 430 trenutno zaposlenih očekuje tehnološki napredak i širenje poslovanja u svim segmentima.\nMilanović je rekao je da ga raduje što od 1. februara Milanović inženjering posluje kao deo porodice jednog svetskog giganta za proizvodnju šinskih vozila.\nStručnjaci ocenjuju da je dolazak nemačkog investitora u Šumadiju značajan za privredu cele zemlje.


Reprezentacija Arhive - Admiral Bet SPORT\nBomba – Kokoškov dobio NBA pojačanje!\nAuthor Milovan LonginovPosted on 15. januara 2020. 09:16\nKošarkaški savez Srbije potvrdio je neverovatnu vest – Srbija i Igor Kokoškov dobili su strašno pojačanje u stručnom štabu. Glavni trener Denver Nagetsa Majk Meloun je danas potvrdio da...\nNajbolji su – Bogdan Bogdanović i Sonja Petrović\nAuthor Milovan LonginovPosted on 24. decembra 2019. 18:02\nKošarkaš Sakramenta Bogdan Bogdanović proglašen je danas za najboljeg srpskog igrača u 2019. godini, dok je Sonja Petrović proglašena za najbolju košarkašicu, u izboru sportskih novinara. Na svečanosti Košarkaškog...\nAktuelno Evroliga istaknuto Košarka Reprezentacija\nTeo kandidat za "Tim decenije"\nAuthor Nemanja ĐorđevićPosted on 10. decembra 2019. 16:50 10. decembra 2019. 16:23\nMiloš Teodosić nalazi se u konkurenciji za "Tim decenije" Evrolige. Kapiten reprezentacije Srbije bio je najkorisniji igrač takmičenja (MVP) 2010. godine, dok je šest godina kasnije sa moskovskim CSKA...\nJovanović i Milojević u stručnom štabu Igora Kokoškova\nAuthor Marko ĐinđićPosted on 5. decembra 2019. 16:15 5. decembra 2019. 15:53\nDejan Milojević, trener ekipe Mega Bemaks, radiće u stručnom štabu košarkaške reprezentacije Srbije. Milojević će biti jedan od pomoćnika novog selektora Igora Kokoškova, što je sjajna vest. Milojević ima...\nJavio se i Tomašević: Posebno mesto u mom životu…\nAuthor Nikola BulatovićPosted on 28. novembra 2019. 19:04 28. novembra 2019. 19:00\nPre dve nedelje DejanTomaševićje posle četiri godine napustio KSS, posle četiri godine više nego uspešnog posla u Savezu. Prvi put od tada bivši reprezentativac Jugoslavije i operativac u nacionalnoj...\nKSS imenovao Tomaševićevog zamenika\nAuthor Nemanja ĐorđevićPosted on 27. novembra 2019. 23:55 27. novembra 2019. 23:10\nZlatko Bolić imenovan je za novog generalnog sekretara Košarkaškog saveza Srbije. Kako je saopšteno posle sednice Upravnog odbora KSS, nekadašnji košarkaš Crvene zvezde je na ovoj funkciji zamenio dosadašnjeg generalnog...\nKokoškov: Da sakupimo najbolje što Srbija ima\nAuthor Nemanja ĐorđevićPosted on 27. novembra 2019. 19:07 27. novembra 2019. 18:44\nSelektor reprezentacije Srbije Igor Kokoškov kaže da se nikoga ne plaši, ali i da neće biti naivan da bilo koga potceni u kvalifikacijama za Olimpijske igre 2020. godine. Srbija...\nDanilović: Neće biti lako, ali nadam se plasmanu u Tokio\nAuthor Nemanja ĐorđevićPosted on 27. novembra 2019. 17:27 27. novembra 2019. 16:49\nPredsednik Košarkaškog saveza Srbije Predrag Danilović kaže da muška i ženska reprezentacija neće imati lak zadatak da se plasiraju na Olimpijske igre u Tokiju. "Orlovi" će igrati u Beogradu...\nKošarkaši i košarkašice dobili rivale na putu ka OI u Tokiju!\nAuthor Milovan LonginovPosted on 27. novembra 2019. 14:44 27. novembra 2019. 14:52\nMuška i ženska košarkaška reprezentacija Srbije saznale su svoje rivale na kvalifikacionom turniru za OI 2020. U muškoj konkurenciji, žrebom je odlučeno da će u Beograd gostovati – Dominikanska republika,...\n"Peđa za tri" i u farmerkama – Bogi i Beli "hvatali beleške"\nAuthor Nemanja ĐorđevićPosted on 24. novembra 2019. 19:01 24. novembra 2019. 18:56\nPredrag Stojaković važi za jednog od najboljih šutera u istoriji evropske i svetske košarke. Proslevljeni reprezentativac naše zemlje, osvajač titule prvaka Evrope, sveta i NBA lige, trenutno obavlja funkciju...


REKOM: Pomirenje kao deo procesa proširenja EU - European Western Balkans\n"Doprinos EU pomirenju u regionu"; Foto: Tanjug / Dragan Kujundžić\nBEOGRAD – Pomirenje u regionu je jedan od prioriteta zemalja Zapadnog Balkana i ono bi trebalo da bude deo proširenja Evropske unije, poručili su učesnici debate “Doprinos EU pomirenju EU” koju je organizovala Koalicija za REKOM.\n“Bezbednost je ključni cilj EU još od njenog osnivanja”, rekao je Igor Novaković iz ISAC fonda i dodao da su uloga i uticaj EU kada je reč o bezbednosti regiona uvek bili stabilizirajući.\n“Možemo samo da budemo zahvalni i zapitamo se šta bi bilo da tog uticaja nema”, uveren je Novaković.\nOn je istakao da je poslednjih godina u političkom diskursu bilo dosta međusobnih izvinjenja i ličnih kontakata i odnosa među političarima, ali da ništa od toga nije doprinelo pomirenju.\nAko se pomirenje u u regionu ne desi, ocenjuje Novaković, to bi moglo dovesti do manjka investicija, odlivanja novca i pada standarda života.\n“Priča o pomirenju nije zatvorena i treba biti svestan da se ono ne može graditi ako postoji strah drugog, a taj drugi je onaj na koga smo mi najviše upućeni”, rekao je on.\nSituacija u kojoj u regionu vladaju “zategnuti odnosi”, smatra Novaković otvara put državama van EU koje podrivaju tu zajednicu i neguju negativan senzibilitet prema njoj, dok s druge strane sve te države nemaju dugoročnu strategiju razvoja regiona.\nPredsednica Koalicije za REKOM Nataša Kandić predstavila je šta je sve do sada urađeno kada je reč o pomirenju u postjugoslovenskim zemljama.\n“Svi koji su videli Nacrt strategije za proširenje videli su da je pomirenje jedan od prioriteta i da se od lidera Zapadnog Balkana očekuje da konkretnim primerima pokažu posvećenost pomirenju u regionu”, kaže Kandić.\nOna je podsetila da je Koalicija za REKOM oganizovala okrugli sto, kojem su prisustvovali predstavnici Evropske komisije, na kojem je predstavljena inicijativa za osnivanje regionalne kancelarije REKOM i izgledi da ona postane međudržavni projekat ”imajući u vidu sve što stoji u Nacrtu strategije”.\n“Pokušali smo da ih ubedimo koliko je važan taj prioritet”, rekla je Kandić.\nAna Marjanović Rudan iz Koalicije za REKOM kaže da je Berlinski proces izabran kao platforma da se u okviru njega realizuje ideja zato što je on od svog osnivanja imao četiri cilja, a to je unapređene ekonomije, stvaranje uslova za održivi razvoj, rešavanje bilateralnih pitanja i pomirenje.\n“Ta četiri cilja su se ostvarivala kroz agendu povezanosti, a tim ciljevima svaka država koja je predsedavala, dodavala je svoje ciljeve”, rekla je Rudan.\nNajveći broj projekata u Berlinskom procesu, navodi, ostvareno je u ekonomskoj dimenziji povezivanja a s druge strane u socijalnoj dimenziji povezivanja osnovana je Kancelarija za regionalnu saradnju maldih.\nDomen političke povezanosti je, navodi, zavredio najmanje pažnje i tu nije bilo stvarnog napretka.\n“To je šteta jer problemi regona izlaze iz okvira ekonomskog. Pomirenje je bilo često pominjano ali ništa konkretnije nije rađeno niti se ono pojavljivalo kao zasebna tema”, kaže Rudan dodajući da na inistiranje REKOMA tema pomirenja dolazi na dnevni red Berlinskog procesa.\nKitarović: Ulazak svih država jugoistočne Evrope u EU, preduslov za mir\nEWB 11. 03. 2018. 11. 03. 2018.


Mediji: Netanijahu nudi povlačenje sa 90 odsto Zapadne obale\nTema: Mediji: Netanijahu nudi povlačenje sa 90 odsto Zapadne obale\n13.08.2010., 21:40 #1\nIzraelski premijer Benjamin Netanijahu pripremio je plan da ga predstavi Palestincima na direktnim pregovorima, u kome nudi povlačenje sa do 90 procenata Zapadne obale, isključujući istočni Jerusalim, prenose izraelski mediji pisanje arapskog lista "Al- Šark al- Avsat."\nNetanijahuov kabinet je, međutim, odmah porekao ove izveštaje, označivši ih neosnovanim.\nList koji se izdaje u Londonu poziva se na dobro obaveštene izvore u Ramali na Zapadnoj obali koji kažu da će Netanijahuov plan biti u formi novog privremenog sporazuma sličan prvom mirovnom sporazumu Oslo iz 1993. godine, koji je nazvan tako po norvešksoj prestonici, gde se tajno pregovaralo.\n* Plan podrazumeva evakuaciju oko 50.000 jevrejskih naseljenika iz velikog broja jevrejskih naselja\nIsti izvori navode da je Netanijahu obavestio predstavnike zemalja Zapada, s kojima se nedavno sastajao, da trenutna situacija nije pogodna za postizanje konačnog mirovnog sporazuma izmedju Izraela i Palestinaca i da on planira da predstavi drugačiji plan koji će biti pravo iskušenje za Palestince.\nIzvori na koje se poziva list, takođe navode da ponuda odgovara stavu islamističkog Hamasa koji bi pristao na novo izraelsko povlačenje, a da se ne zahteva odricanje Palestinaca od ostatka okupirane teritorije.\nNetanijahu je navodno ranije nudio Abasu 60 procenata Zapadne obale, što je palestinski lider odbio.\nU međuvremenu je izraelski premijer shvatio da će Palestinci odbiti svaki stalni sprazum koji predviđa da dobiju manje od čitave teritorije Zapadne obale, uključujući i razmenu teritorija i zato će pristati na privremeni dogovor.\nU tom dokumentu se poziva na zamrzavanje izgradnje jevrejskih naselja na Zapadnoj obali, postizanje mirovnog sporazuma u roku od 24 meseci i stvaranje palestinske države na osnovu granica koje su postojale pre šestodnevnog rata kada je osvojen pojas Gaze i Zapadna obala s istočnim Jerusaliomm Izraelski mediji objavli su da je Netanijahu već odavno spreman na direktne pregovore ali postavljanja bez preduslova.\nTakvi pregovori su u zastoju još od kraja 2008. godine, kada je počela tronedeljna izraelska ofanziva na pojas Gaze.\nAbas je u međuvremenu pristao da indirektni pregovori posredstvom SAD počnu u maju, ali nisu dali konkretnih rezultata.\nAutor mimos u forumu Žene\nPoslednja poruka: 02.10.2011., 08:35


Predstavnici zajednice u Orahovcu su nezadovoljni sa realizovanjem prioriteta - Vijesti - Syri i Vizionit\nPredstavnici zajednice u Orahovcu su nezadovoljni sa realizovanjem prioriteta\nOrahovac, 29 avgust – Održan je sastanak pod nazivom “Prezentacija prioriteta lokalnih saveta”, a koji je organizovan u okviru projekta radi osnaživanja faktora kao Građanski Aktivizam na Kosovu.\nCilj ovog sastanka je bilo prezentiranje prioriteta od strane ovdašnjih lokalnih saveta i njihovo obuhvatanje u prioritetne planove rada iliti pak opštinske prioritete za period od 2016 do 2017 godine.\nNa ovom sastanku, tokom prezentovanja prioriteta od strane samih lokalnih saveta, izneta su i nezadovoljstva zajednice za realizovanje njihovih potreba, a posebno na realizovanju poslova od strane kompanija koje su izvođači po ugovoru od strane opštine kako bi relizovale projekte. Po pripadnicima zajednice kompanije izvođenja radova koje su ugovorene od strane opštine za realizovanje projekata ne obavljaju posao onako kako treba, one se ne kontrolišu od nadležnih organa, i takoreći sve te kompanije se ne pridržavaju predviđenim kriterijumima za realizovanje radova i ne dovršavaju i ne sistematizuju valjano proctor gde su odradili radove.\nOpštinski službenici su motivisali predsednike lokalnih saveta da budu deo javnih rasprava te da podnose više zahteva upućenih institucijama.\nUčesnici na sastanku su bili predsednici lokalnih saveta, a također i predsedavajući opštinske skupštine te službenici opštinskih direktorijata.\nSastanak je organizovan u okviru projekta “Aktivno Građanstvo”, a koji ima za cilj razvoj aktivnog građanstva na Kosovu, a koji se realizuje evo već nekoliko godina u rajonu Peći i Prizrena od NVO-a “Syri i Vizionit” uz podršku od strane organizacije Olof Palme International Center.


Turizam – PODGORAC.INFO\nHome/VESTI SA LOKALA/Turizam\nMarch 28, 2022\tTurizam, VESTI SA LOKALA Comments Off on Sajam turizma u Beogradu: Između planina i mora\nPo 43. put pod kupolama beogradskog sajma okupili su se turistički radnici celog sveta i predstavili šta sve pripremaju za ovu, ali i naredne godine za turiste i sve one koji vole i žele da upoznaju neka nova, udaljena i zanimljiva mesta širom naše planete. Po prvi put ove godine …\nJanuary 2, 2022\tTurizam, VESTI SA LOKALA Comments Off on Manifestacija “Božićni konji” 5. put na ulicama Pecke\nKako bi se tradicija nastavila i očuvao ovaj stari srpski običaj, i ove godine na Božić, 7. januara, u 11h u Peckoj biće održana peta po redu manifestacija “Božićni konji”. Idejni tvorac ovog prelepog događaja je dr veterine Igor Rabat koji je prethodnih godina uz pomoć MZ Pecka i OŠ …\nOctober 20, 2021\tKULTURA, Turizam Comments Off on Sajam poljoprivrede i privrede Vlasenica 2021.\nNarodna biblioteka Osečina, TO „Podgorina“ i žene koje se okupljaju oko projekta pod nazivom „U susret potrebama starih“, uzele su učešće na Sajmu poljoprivrede i privrede koji se održao u Valasenici 12. oktobra. Jesenji Sajam koji je 6. po redu okupio je oko 90 izlagača. Sajam je otvorio načelnik opštine …\nAugust 28, 2021\tTurizam, VESTI SA LOKALA Comments Off on SAJAM ŠLJIVA POSETIO PREDSEDNIК NARODNE SКUPŠTINE IVICA DAČIĆ\nPredsednik Narodne skupštine Republike Srbije, Ivica Dačić, zvanično je posetio Opštinu Osečina i obišao privredno-turističku, kulturno-zabavnu manifestaciju Sajam šljiva. Predsednika Narodne skupštine, primio je predsednik opštine Nikola Tomić, predsednik skupštine Svetozar Gačić. Tokom posete predstavljeni su rezultati i budući projekti opštine Osečina. Predsednik Narodne skupštine Ivica Dačić obećao je da …


Oko 400 radnika kragujevačke "Zastave" koji nisu prešli u fabriku "Fijat automobili Srbija" protestovalo je ispred ulaza u fabrički krug jer su nezadovoljni isplatom umanjenih zarada Kompletan tekst\nBEOGRAD - U Komandi Vazduhoplovstva i protivvazduhoplovne odbrane u Zemunu juče je otvoren operativni centar vredan 650.000 evra koji je opremila Kraljevina Danska. Posle obilaska Centra, ministar odbrane Srbije Dragan Šutanovac rekao je da će Centar omogućiti bezbedno nebo. Kompletan tekst\nBEOGRAD - Državni sekretar Ministarstva pravde Slobodan Homen izrazio je očekivanje da će do oktobra Skupština Srbije razmatrati i usvojiti četiri nova zakona kojima će biti zaokružena reforma srpskog pravosuđa, među kojima i zakon o sudskim veštacima. Kompletan tekst\nBEOGRAD - Mere odbrane od spoljnih voda ukinute su na reci Jablanici u slivu Južne Morave, dok je na neuređenim deonicama Južne Morave i pritokama lokalna samouprava proglasila vanredno stanje, saopšteno je juče iz Javnog vodoprivrednog preduzeća "Srbijavode". Kompletan tekst\nBEOGRAD - Poslanici opozicije su na početku radnog dana u parlamentu od predstavnika vlasti zatražili informacije o sanaciji nadvožnjaka u Pančevu, sudbini novca oštećenih građana u licitiranju SMS porukama na RTS, a govorili su i o ustavnim nadležnostima predsednika Republike Borisa Tadića. Kompletan tekst\nVAŠINGTON/BEOGRAD - Srbija bi u narednih pet godina trebalo da učešće javnih rashoda u bruto društvenom proizvodu (BDP) godišnje smanjuje za 0,75 odsto, izjavila je srpska ministarka finansija Dijana Dragutinović. Kompletan tekst\nKRUŠEVAC - Radnici kruševačkog "Rubina" početkom narednog meseca počeće sadnju vinove loze na zakupljenom zemljištu Hektari u paraćinskom naselju Karađorđevo brdo. Kompletan tekst\nBEOGRAD - Saradnja spasilačkih timova u regionu može biti presudna za efikasno zbrinjavanje ugroženih u slučaju prirodnih nepogoda i katastrofa, ocenili su juče učesnici međunarodnog seminara o spasavanju iz ruševina. dalje


Objavljeno u kategoriji BiH na 11.09.2019 13:47:00\nZahtjevi Sindikata radnika rudnika Vladi FBiH i Elektroprivredi BiH\nSARAJEVO, (Patria) - Upravni odbor Samostalnog sindikata radnika rudnika Federacije BiH, uputio je premijeru Vlade Federacije BiH Fadilu Novaliću, ministru energije, rudarstva i industrije Nerminu Džindiću, generalnom direktoru Elektroprivrede BiH Bajazitu Jašareviću, te Upravama RMU Zenica i Breza, zahtjev da se u toku dana iznađe mogućnost za prevazilaženje jako teškog stanja i aktuelne problematike, sa posebnim osvrtom na ZD Rudnici mrkog uglja Zenica, gdje su radnici od jučer stupili u štrajk glađu.\nTom prilikom Upravni odbor Samostalnog sindikata radnika rudnika Federacije BiH još jednom je u pisanoj formi predao zahtjeve koji su predstavili članovi Predsjedništva Upravnog odbora Samostalnog sindikata radnika rudnika Federacije BiH na sastanku koji je održan jučer tokom održavanja Protesta pred zgradom Vlade Federacije BiH.\n1. Zahtijeva se od nadležnih da danas, 11. septembra 2019. godine, definišu rješenje kojim će se omogućiti primjena Kolektivnog ugovora o pravima i obavezama poslodavaca i radnika u oblasti rudarstva u FBiH u ZD Rudnici mrkog uglja Zenica i Breza.\n3. Zahtijeva se da Vlada Federacije BiH naloži Upravi JP Elektroprivreda BiH i upravama svih ZD rudnici uglja u FBiH, da se u svim rudnicima uglja izvrši analiza organizacije i sistematizacije radnih mjesta, te pokrene postupak izrade efikasnijih, operativnijih organizacija i sistematizacija radnih mjesta koje će u konačnici ponuditi i dovesti do mogućnosti kvalitetnijeg i uspješnijeg poslovanja u ZD rudnici uglja u Federaciji BiH.\n4. Zahtijeva se od Vlade Federacije BiH da izvrši preispitivanje funkcionalnosti Koncerna Elektroprivreda BiH, odnosa u samom Koncernu, te veleprodajne cijene uglja koja se iz rudnika uglja u Federaciji BiH isporučuje prema Elektroprivredi BiH.\n5. S obzirom na to da aktuelni Kolektivni ugovor o pravima i obavezama poslodavaca i radnika u oblasti rudarstva u FBiH ističe danas, 11. septembra 2019. godine, Upravni odbor Samostalnog sindikata radnika rudnika Federacije BiH zahtijeva od socijalnih partnera da se pregovrački proces usaglašavanja novog Kolektivnog ugovora o pravima i obavezama poslodavaca i radnika u oblasti rudarstva u FBiH okonča najkasnije do kraja septembra 2019. godine.


RTS :: Kurti: Glasao bih na demokratskom referendumu za ujedinjenje sa Albanijom\nPolitika Kurti: Glasao bih na demokratskom referendumu za ujedinjenje sa Albanijom\nsubota, 20. nov 2021, 21:00 -> 22:01\nKurti: Glasao bih na demokratskom referendumu za ujedinjenje sa Albanijom\nPremijer privremenih prištinskih institucija Aljbin Kurti u intervjuu za švajcarski onlajn magazin "Monokl" izjavio je da bi u budućnosti glasao za ujedinjenje sa Albanijom, ali samo ako bi se takav referendum sproveo mirno i demokratski.\nAljbin Kurti je rekao i da je "Kosovo proglasilo nezavisnost od Srbije, a ne od Albanije", prenosi prištinska Gazeta ekspres.\n"U budućnosti, ako bi se to predstavilo kao demokratski referendum, glasao bih za to, ali ponavljam, samo ako je sprovedeno na miran i demokratski način", rekao je Kurti na pitanje kako bi glasao na referendumu o ujedinjenju sa Albanijom.\nPremijer privremenih prištinskih institucija još jednom je ponovio da bi centralni deo budućeg sveobuhvatnog sporazuma između Prištine i Beograda trebalo da bude međusobno priznanje.\nOn je rekao i da bi trebalo da postoji dogovor u kojem će se dve strane obavezati da ne napadaju jedna drugu.\nOcenio je i da je EU važan faktor, koji može da obezbedi okvir za budući sporazum jer on, kako kaže, mora da bude zasnovan na duhu evropskih vrednosti, zakona i poretka, demokratizacije i suočavanja sa prošlošću.\nGovoreći o mogućnosti održavanja referenduma o pridruživanju KiM Albaniji i evropskim integracijama, ocenio je da bi građani, kada bi bila održana dva referenduma, glasali za ujedinjenje.\nKurti smatra i da za postizanje trajnog mira i stabilnosti u regionu, najbolji i najbrži put za napredak u budućnosti bi bio da se ceo Zapadni Balkan integriše ođednom u EU.\nIstakao je i da pojedini ne žele da se pridruže NATO, ali je naglasio da Priština želi.\n"Kosovo i Albanija su dve zemlje, ali imamo isti jezik i mi smo jedan narod. Kada smo proglasili nezavisnost, proglasili smo je protiv Srbije, a ne protiv Albanije. S druge strane, ima mnogo građana EU koji imaju dvojno državljanstvo. Mislim da ima mnogo onih koji imaju tri pasoša i ohrabrujem ih da glasaju u svim zemljama čije državljanstvo imaju", naveo je Kurti.\nUpitan o odnosima sa bivšim liderima tzv. OVK kojima se sudi u Hagu, uključujući sa bivšim predsednikom privremenih prištinskih institucija Hašimom Tačijem, Kurti je rekao da nije srećan što se Tačiju sudi u Hagu i da bi voleo da se Tači suoči sa pravdom na KiM za korupciju.\nTačija je optužio da je želeo da "monopolizuje istoriju u nekom obliku zarad političke dobiti".


Projekat "Voda I": Hidrokop dovodi vodu za 10.000 stanovnika - Akta.ba\n16.09.2019. 09:19 / Izvor: Akta.ba\nGradonačelnik Igor Radojičić, zajedno sa predstavnicima Evropske banke za obnovu i razvoj (EBRD), potpisali su u 13. septembra sa preduzećem "Hidrokop" 7,8 miliona KM vrijedan ugovor o izgradnji vodovoda u više sela i prigradskih naselja, u okviru velikog projekta pod nazivom "Voda I".\n"Voda I“ je prva faza velikog projekta ukupne vrijednosti od oko 25 miliona KM predviđenih za ulaganja u sisteme vodosnabdijevanja, koji treba da obezbijede stabilno vodosnabdijevanje za više od 95 odsto stanovništva na cijeloj teritoriji grada. Dio sredstava biće usmjeren i u kanalizacionu mrežu", naglasio je Radojičić.\nKonkretno, realizacijom projekta "Voda I" biće obezbjeđena voda iz gradskog vodovoda za više od 2.000 domaćinstava na različitim krajevima grada, odnosno do 10.000 stanovnika. Projekat "Voda I", u okviru kojeg će biti izgrađeno 56 kilometara nove vodovodne mreže, finansiran je kreditom EBRD-a.\n"Iz velikog sistema „Crno vrelo“ radiće se podsistem 'Zvijezda' koji u jednom pravcu vodi vodu u Slavićku i Radosavsku, a u drugom prema Gornjoj Piskavici, Klupama i Karauli. Takođe, ulazimo u podsistem Bronzani majdan koji je sa velikom disperzijom stanovništva, a koji se odnosi na gradnju rezervoara i prvih cjevovoda prema tom čitavom podsistemu", pojasnio je on.\n"'Voda 1' dovešće i do završetka dugoočekivanog projekta Česme 3 i Česme 4, u okviru kojeg je već završen veliki rezervoar na vrhu Krčmarica. Čitav taj prostor, kao i dio Laktaša imaće obezbijeđenu vodu. U Vrbanji ćemo, takođe, graditi vodovod za više dijelove naselja Zeleni vir ", precizirao je Radojičić.\nOn je najavio da su već spremni projekti "Voda II" i "Voda III", koji se odnose na nekoliko desetina hiljada stanovnika Banje Luke.\nŠef Kancelarije EBRD-a u BiH Manuela Nesel kazala je da ovo vrlo važan projekat za EBRD, ističući da je Banja Luka prošle godine postala dio grupe "zeleni gradovi" čiji je jedan od segmenata unapređenje usluge vodosnabdijevanja.\nOna je zahvalila i donatorima uključenim u ovaj program, posebno Vladi Republike Austrije koja je putem EBRD-a pomogla izradu Akcionog plana "Zelenog grada".\nDirektor preduzeća "Hidrokop" Rade Babić najavio je da će radovi na izgradnji vodovoda početi već idućeg mjeseca.\n"Posao je obiman i gotovo na cijeloj teritoriji grada. Za gradnju imamo negdje oko 56 kilometara vodovodne mreže raznih profila cijevi, kanalizacione mreže, rezervoare od 1.000 i 500 kubika, sa pumpnim stanicama i kompletnim sistemom", naveo je Babić i dodao da je rok za izvođenje radova 18 mjeseci.


sergej skripalj - Dnevni list Danas\nPočetna » sergej skripalj\nPetrov i Boširov negiraju krivicu za trovanje Skriplja\nAleksandar Petrov i Ruslan Boširov, koje je Velika Britanija optužila za trovanje bivšeg dvostrukog špijuna Sergeja Skripalja i njegove ćerke Julije, danas su demantovali da su to uradili i istakli da očekuju izvinjenje kada se otkriju pravi krivci.\nPiše: FoNet 13. 9. 2018.\nBritanija osumnjičila dvojicu Rusa za trovanje\nBritanske vlasti osumnjičile su danas dvojicu Rusa za trovanje bivšeg ruskog špijuna Sergeja Skripalja i njegove ćerke Julije u Solsberiju, javljaju britanski mediji, dok zvaničnici u Moskvi poručuju da imena i fotografje osumnjičenih „ništa ne govore“.\nPiše: FoNet 5. 9. 2018.\nU slučaju Skripalj 900 svedoka\nViše od 900 svedoka ispitano je u „slučaju Skripalj“, trovanja oca i kćerke, izvršeno je 176 pretresa u okviru istrage u Solsberiju, saopštio je britanski Skotland jard.\nLavrov: Sve podseća na slučaj Skripalj\nRuski ministar inostranih poslova Sergej Lavrov izjavio je danas da istraga o padu malezijskog aviona u Donbasu podseća na slučaj Skripalj, jer nema nikakvih dokaza da je Rusija u to umešana.\nPiše: FoNet 25. 5. 2018.\nSkripalj pušten iz bolnice i prebačen na tajnu lokaciju\nBivši dvostruki agent Sergej Skripalj pušten je iz bolnice, dva meseca nakon trovanja nervnim agensom u britanskom gradu Solsberiju, prenosi Sputnik.\nPiše: Danas Online 18. 5. 2018.\nVučić: Srbija smatra da je nemoguće optužiti Rusiju za trovanje Skripalja\nSrbija smatra da je nemoguće optužiti Rusiju za trovanje bivšeg ruskog obaveštajca Sergeja Skripalja i njegove ćerke Julije bez ikakvih dokaza, izjavio je predsednik Srbije Aleksandar Vučić, prenosi Sputnjik.\nPiše: FoNet 13. 4. 2018.\nBritanija traži sednicu Saveta bezbednosti UN zbog Skripalja\nBritanska ambasadorka u UN zatražila je sednicu Saveta bezbednosti UN naredne nedelje jer je izveštaj međunarodnih kontrolora hemijskog oružja potvrdio nalaze da je vojni nervni gas visoke čistoće korišćen za trovanje bivšeg ruskog špijuna i njegove ćerke, piše Asošijeted pres (AP).\nPotvrđeni britanski nalazi, Skripalj otrovan nervin agensom\nMeđunarodna komisija za nadgledanje hemijskog oružja potvrdila je danas britanske nalaze da su bivši ruski obaveštajac Sergej Skripalj i njegova ćerka Julija otrovani nervnim agensom, javlja AP.\nAmbasadorka Rusije traži sastanak sa Borisom Džonsonom\nRuska Ambasada u Londonu uputila je poziv šefu britanske diplomatije Borisu Džonsonu da se sastane sa ambasadorom Aleksandrom Jakovenkom, kako bi razgovarali o istrazi o trovanju bivšeg dvostrukog agenta Sergeja Skripalja i njegove ćerke Julije u engleskom gradu Solzberiju, prenosi agencija Srna.


Pogledajte termovizijsko snimanje Banjaluke, na nekim mjestima i 76 stepeni (Video) Pogledajte termovizijsko snimanje Banjaluke, na nekim mjestima i 76 stepeni (Video)\nObjavljeno: 13. 8. 2019 u 10:41h\nU najvećem gradu Republike Srpske u 14:30 časova izmjerena je temperatura vazduha od 36 stepeni Celzijusa.\nTo je zvanično izmjerena temperatura vazduha, ali su se pojedine površile toliko usijale da je na njima zabilježena duplo veća temperatura.\nTo je pokazalo termovizijsko snimanje centra grada koje je urađeno juče, pa je tako najveća temperatura zabilježena na spomeniku banu Tisi Milosavljeviću u blizini Palate Republike Srpske. Na njemu je izmjereno gotovo 76 stepeni Celzijusa – tačnije 75,9.\nU parku “Petar Kočić”, na betonu ispod drveta zabilježena je temperatura veća za svega 0,3 stepena nego što je iznosila temperatura vazduha, odnosno 36,3 stepena Celzijusa, dok je na svega nekoliko centimetara dalje, na betonu koji nije bio u hladu izmjereno 49,9 stepeni.


Republika / ISPUNJEN GLAVNI ZAHTEV OPOZICIJE, MENJA SE VEĆINA U REM: Šta je sve dogovoreno na sastanku sa evroparlamentarcima?!\nTo je potvrdila i predsednica Skupštine Srbije Maja Gojković, koja je izjavila i da je dogovoreno da se izbori ne održe u martu, kako je prvobitno najavljeno. U igri su dva datuma: 26. april ili 3. maja.\nMilan Antonijević, izvršni direktor Fonda za otvoreno društvo, koji je organizator i posrednik u pregovorima još od juna, kaže za Sputnjik da je veoma zadovoljan epilogom.\n- Pristanak vladajuće koalicije na te promene nije nikakav ustupak, već čista procena stanja u ovom trenutku i potreba da se vrati poverenje u pojedine institucije - ističe Antonijević.\n- Sve ovo je tek prva faza, jer da bi se postigli efekti dogovorenog trebalo bi početi i sa primenom - dodaje on.\n- Mora se videti primena Zakona, način funkcionisanja novog REM-a i u krajnjoj liniji da li će pritisci na birače širom Srbije biti smanjeni, kao i da li će se smanjiti ceo taj talas polarizacije u društvu. Nama je to bila motivacija od početka, jer smo videli da u Srbiji postoji izuzetna podela o svakom pitanju, kao i da se politizuju pitanja koja nemaju nikakve veze sa politikom. U Srbiji je sve postalo politika i to je veliko opterećenje za građane i mi smo celim ovim procesom to želeli da izbegnemo - kaže Antonijević.\nDogovoreno je da pet od devet članova REM-a zamene nezavisni kandidati koji nemaju nikakve veze sa politikom, već sa strukom. Dogovoren je i nadzorni odbor za izbore koji će činiti deset kandidata iz političkih stranaka.\n- Ima puno podataka kada je REM u pitanju o njihovom neadekvatnom postupanju povodom događaja na medijskoj sceni. Najava zamene pet članova tog tela, što je većina od postojećeg broja, nešto je što ipak govori o tome da postoji mogućnost da sa nezavisnim članovima dobijamo odluke koje idu ka smirivanju situacije, kao i ka pokretanju određenih postupaka protiv medija i otvaranju pitanja opšteg stanja na medijskoj sceni - napominje Antonijević.\nUpravo su predstavnici EU predložili da glasanje bude "u krajnjim zakonskim rokovima", kao i da bi trebalo da se ostavi dovoljno vremena da se primene zakoni koji su usvojeni kao deo paketa za poboljšanje izbornih uslova.\n- Sve dogovoreno je proizvod ogromne energije koja je uložena, ali i razumevanja da problemi postoje. Od prvog sastanka održanog na FPN-u, kad se nije ni govorilo da postoje problemi, mi smo sada došli do toga da te probleme rešavamo i mislim da je to dobar put na kojem bi trebalo da ostanemo. Da obe strane uvide da je stanje u medijima takvo kakvo jeste, da postoje problemi kada su u pitanju pritisci na birače, da imamo problem oko finansiranja političke kampanje… Rešenja koja smo sada dobili proizvod su svega o čemu smo i ranije govorili - ističe Antonijević.\nMilan Antonijević Skupština Skupština Srbije Srbija Vlast Opozicija REM Izbori Glasanje\nNovi Beograd još uvek bez pobednika: Neizvesno ko će osvojiti vlast!\nPodaci IPSOS na osnovu 93,6 odsto uzorka: SNS - 62,1%, SPS - 10,9%, SPAS - 4,2


Izvršenje budžeta za 85 posto | Palelive.com\nPočetna Regija Zvornik Izvršenje budžeta za 85 posto\nIzvršenje budžeta za 85 posto\nZVORNIK – Skupština opštine /SO/ Zvornik usvojila je danas Izvještaj o izvršenju budžeta za prvih šest mjeseci ove godine, koji iznosi oko 6,7 miliona KM, ili 85 odsto u odnosu na planirana sredstva.\nNačelnik Odjeljenja za finansije opštine Zvornik Bojan Ivanović rekao je da su rashodi u ovom periodu bili nešto viši, čime je ostvaren deficit od oko 400.000 KM.\nOn je dodao da su u ovom periodu poreski prihodi iznosili oko 5,2, a neporeski oko 1,2 miliona KM, dok su ostatak tekuće pomoći koje stižu od Vlade Republike Srpske.\n“Upoređujući ostvarenje ukupnih budžetskih sredstava za prvih šest mjeseci ove godine sa istim periodom 2011. godine uočava se blagi pad ostvarenja budžetskih sredstava”, rekao je Ivanović.\nIvanović je istakao da su rashodi za lična primanja izvršeni u iznosu od oko 2,5 miliona KM, koji obuhvataju isplaćene rashode za bruto lične dohotke i bruto naknade troškova zaposlenih u lokalnoj administraciji, te budžetske korisnike opštine Zvornik koji se finansiraju iz budžeta opštine.\nIvanović je izrazio očekivanje da će punjenje budžeta u drugoj polovini godine biti prema planiranoj dinamici, te da će ovogodišnji budžet, ako ne 100 odsto, biti izvršen približno planiranim sredstvima.\nPlanirani budžet opštine Zvornik za 2012. godinu iznosi oko 15,2 miliona KM.\nPrethodni članakŠekovići: Mine otežavaju gašenje\nNaredni članakVatra na Bereškom vrelu


Svaka od njih nastupiće u jednom od godišnjih doba Šarafjana i tako oslikati savremeni kompozitorski izraz ovog kompozitora svetskog renomea. Prolećna pesma, Letnji ples, Jesenja arija i Zimski mesec, svaki je stav s posebnom namenom, odnosno interpretativnim saradnikom kao svojevrsnim solistom - pevačem, plesačem, crtačem i naratorom.\nJermenski violinista i producent Hačatur Almazjan je umetnički direktor, vođa i solista popularnog i svestranog ženskog ansambla Almazian Symphony, sastavljenog od veoma talentovanih muzičara, koji je osnovao zajedno sa srpskom violončelistkinjom Tamarom Savić 2007. godine.\nDeo su Sony Music Entertainmenta od 2013. godine i svoj prvi album su objavili u saradnji sa Francuskom nacionalnom televizijom.\nNa početku svog delovanja pozvani su da otvore prvo izdanje festivala Kustendorf na Mokroj Gori. Posle niza uspešnih nastupa sledili su pozivi za nastupe u sedištu UNESKO-a u Parizu, Moskvi, za otvaranje i zatvaranje Filmskog festivala u Briselu, kao i na festivalima Skopsko leto, Sea dance i Ohridsko leto. Vrhunac njihovog puta ka trijumfu je njihovo trostruko gostovanje na Egzit festivalu 2008, 2015. i 2018. Ocenjeni kao uzbudljiv, zabavan i izuzetan ansambl, nastupali su u različitim krajevima sveta u gradovima kao što su Dubai, Hong Kong, Singapur, Atina, Amsterdam, Jerevan, Antverpen itd.\nAlmazjan je u saradnji sa međunarodnom baletskom zvezdom Sergejom Polunjinom bio specijalni gost otvaranja Egzit festivala 2018. godine. Snimili su sve numere za poslednji film Emira Kusturice Na mlečnom putu, koje je komponovao Stribor Kusturica.\nKao solista je nastupao sa nekim od najprestižnijih orkestara i dirigenata. Koncertirao je na brojnim festivalima i sa istaknutim solistima današnjice. Na prošlogodišnjem izdanju Festivala Kustendorf premijerno je svetu predstavio novo delo Đovanija Solime Tarantulae Cadenzas za violinu, violončelo i orkestar zajedno sa svojim proslavljenim rođakom Narekom Hahnazarjanom.\nAlmazjan je često angažovan kao savetnik i asistent brojnim savremenim kompozitorima koji koriste najnovije tehnologije veštačke inteligencije. Snimio je dva albuma za američku kuću „Sonoris“. Naizmenično svira na dve sjajne violine: Đuzepe Galjano iz 1774. godine iz kolekcije Are Simonjana i Gand & Bernardel iz 1886, koja je u vlasništvu porodice Garnije.\nUlaznice po ceni od 1000 dinara se prodaju na blagajni Kombank dvorani.


Špijunska mikro kamera u ručnom satu | SpyTech mikro kamere\nŠpijunska mikro kamera u ručnom satu\nHome » Blog » Kako funkcionišu » Špijunska mikro kamera u ručnom satu\nŠpijunski ručni sat je nezamenljiv alat špijunske opreme. Praktičan je, modernog dizajna sa vrhunskim tehničkim karakteristikama koje omogućavaju najkvalitetniji snimljeni materijal. Špijunski ručni sat izgleda i funkcioniše kao i svaki drugi analogni sat. Unutar njega nalazi se integrisana mikro kamera visoke rezolucije pomoću koje se rukuje krajnje jednostavno.\nPritiskom na odgovarajući taster, korisnik bira da li će pomoću špijunskog ručnog sata snimati samo razgovor, video ili praviti fotografije. Zahvaljujući kvalitetnoj noćnoj optici, mikro kamera u ručnom satu pravi odlične video i foto zapise i pri minimalnom osvetljenju a optimalni ugao gledanja od 90° omogućava i najzahtevnije špijunske manevre.\nŠpijunski ručni sat poseduje dve baterije od kojih jedna služi za funkcionisanje sata a druga za funkcionisanje mikro kamere. Baterija koja napaja kameru ima kapacitet do 90 min snimanja. Interna memorija iznosi 8 GB a za pregled snimaka potrebno je kameru odnosno sat priključiti na računar, laptop ili neki drugi sličan uređaj.\nŠpijunski ručni sat mogu koristiti detektivi, istražitelji, novinari, paparaci, studenti, đaci, poslovni ljudi i svi oni koji žele tajno zabeležiti neki događaj ili situaciju. Kvalitetan ručni sat, modernog dizajna sa prilagodljivom kopčom i narukvicom od kože, metala ili kaučuka čini ovaj uređaj špijunske tehnologije i veoma atraktivnim poklonom u svim prilikama.\nKako se koristi špijunski ručni sat sa skrivenom mikro kamerom i njegove karakteristike\nRukovanje špijunskim ručnim satom je veoma lako. Njime se upravlja pomoću dva dugmeta koja se nalaze na samom satu i koja se ničim ne razlikuju od uobičajenih tastera na bilo kom drugom ručnom satu. Pomoću jednog dugmeta uređaj se pali, a pomoću drugog se biraju željene opcije snimanja, odnosno kratak pritisak na drugo dugme predstavlja slikanje, a duži pritisak u trajanju od tri sekunde označava početak snimanja audio i video zapisa.\nNakon snimanja, potrebno je špijunski ručni sat povezati sa računarom ili laptopom. Uređaji se povezuju pomoću USB kabla sa kombinovanim ulazom. Naime, na satu se nalazi posebno dugme koje izgleda kao uobičajeno dugme za navijanje odnosno podešavanje sata koje je potrebno odšrafiti. U njega se ubacuje jedan deo USB kabla, dok se drugi ubacuje u računar.\nKada su uređaji povezani, sve što treba da uradite je da prebacite snimke i izvršite pregled snimljenog materijala. Kvalitet snimaka, uključujući i zvuk je na vrhunskom nivou. Visoka Full HD rezolucija, oštra slika i čist ton čine snimljeni materijal pogodnim za bilo koju vrstu dalje upotrebe i reprodukcije. Baterija sata napaja se pomoću specijalnog kabla a sam sat je vodootporan što ga čini apsolutno pogodnim za upotrebu u specifičnim okolnostima.\nU kojim situacijama se može koristiti špijunski ručni sat?\nŠpijunski ručni sat se može koristiti u najrazličitijim situacijama. On je sastavni deo špijunske opreme detektivskih i istražnih agencija, pre svega zbog svoje diskretnosti i lakoće upravljanja. Nošenje ovakvog sata ne izaziva nikakvu sumnju, što njegovom korisniku ostavlja dovoljno prostora da se posveti snimanju tajne operacije bez razmišljanja o kamuflaži uređaja.\nSat je takođe jako koristan i funkcionalan alat novinarima i paparacima a često ga koriste i studenti za snimanje predavanja i ispita. Ljubitelji prirode i avanture ga rado nose kako bi brzo zabeležili neke specifične situacije ili predele kroz koje prolaze. Naime, špijunski sat je veoma praktičan, već se nalazi na ruci i sve što treba uraditi za startovanje uređaja je pritisak na odgovarajući taster.\nPoslovni ljudi takođe, špijunski ručni sat mogu koristiti u mnogim prilikama. Njima se mogu snimati poslovni pregovori, tajni dogovori, mogu se hvatati beleške sa sastanaka i slično. Obzirom da je u pitanju moderan sat prelepog dizajna špijunski ručni sat je veoma atraktivan kao poklon, a u ponudi se mogu naći i špijunski satovi sa Citizen, Longines ili Omega mehanizmom.\nPozovite nas i izaberite neki od modela špijunskog ručnog sata iz naše ponude i uverite se u njihov kvalitet i funkcionalnost. Stojimo vam na raspolaganju za sva dodatna pitanja i informacije.\nŠpijunska mikro kamera u olovci\nŠpijunska mikro kamera u naočarima


RTCG - Radio Televizija Crne Gore - Nacionalni javni servis :: Korona virus - Crna Gora :: EPCG i Uprava za šume da pomognu građanima Plužina\nDEMOKRATE ZAHTIJEVAJU 04. 04. 2020. 13:30 >> 13:29 0\nPredstavnici Demokrata iz Plužina zatražili su od Elektroprivrede (EPCG), Uprave za šume i lokalne vlasti da daju svoj doprinos i pomognu građanima u teškoj situaciji izazvanoj koronavirusom.\nKlub odbornika Demokrata iz Plužina smatra da bi dodatni paket mjera trebalo da realizuju državna preduzeća, koja ubiraju značajne prihode na teritoriji te opštine.\n“To se prije svrga odnosi na EPCG, koja ima enormno visoke prihode od hidroelektrane (HE) Piva, da donese odluku da sva domaćinstva na teritoriji Opštine Plužine budu oslobođena plaćanja računa za utrošenu električnu energiju, kao i sva mikro, mala i srednja preduzeća, čija je osnovna djelatnost poljoprivreda, turizam i druge djelatnosti, a koja su zbog donijetih mjera prevencije, suzbijanja i širenja epidemije koronavirusa obustavila rad”, navodi se u saopštenju.\nDemokrate su od EPCG zatražile da najugroženijim porodicama, koje su evidentirane u Centru za socijalni rad, donira i finansijsku pomoć u iznosu od jedne minimalne cijene rada, odnosno 222 EUR.\n“Takođe, tražimo od Uprave za šume da svim domaćinstvima, mikro, malim i srednjim preduzećima, iz sektora poljoprivrede, turizma i drugih djelatnosti, koja su obustavila svoj rad, omogući besplatnu sječu ogrevnog drveta za njihove potrebe”, navodi se u saopštenju.\nDemokrate smatraju i da bi Opština Plužine, s obzirom da ima planirani budžet od oko 4,5 miliona EUR, trebalo da dio sredstva preusmjeri na način što će se svim domaćinstvima na teritoriji Pive dotirati po 100 EUR po članu domaćinstva, kao jednokratnu pomoć.\n“Predlažemo da se za sva domaćinstva umanje računi za komunalne usluge 50 odsto za period dok traju mjere Vlade za prevenciju, suzbijanje i širenje epidemije koronavirusa, sve do prestanka mjera”, kazali su iz Demokrata.\nDemokrate su predložile i da se mikro, mala i srednja preduzeća iz sektora, poljoprivrede, turizma i drugih djelatnosti koja su morala da obustave rad, oslobode plaćanja poreza na imovinu, kao i komunalnih usluga.\nKlub odbornika i sekretar Opštinskog odbora Demokrata Plužine donirali su pakete osnovnih životnih namirnica Crvenom krstu Plužine, kako bi dali svoj doprinos za pomoć građanima.\nKorona virus Demokrate


Iracki ministar inostranih poslova Hossijar (Hoshiyar) Zebari pozvao je Iran da oslobodi 15 britanskih mornara koje je uhapsio u petak. On je rekao u telefonskom razgovoru sa sefom iranske diplomatije Manucerom Motakijem (Manuchehr Mottaki) da su mornari uhapseni u irackim teritorijalnim vodama. Teheran medjutim tvrdi da su nelegalno ussli u iranske teritorijalne vode, najavljujuci podizanje optuznice.\nBritanska vlada je saopstila da su mornari vrsili rutinsku inspekciju trgovackih brodova, trazeci od Irana da ih odmah oslobodi.\nU medjuvremenu, cena nafte na svetskim trzistima porasla je u ponedeljak na oko 63 USD za barel zbog ovog incidenta kao i poostravanja sankcija Ujedinjenih nacija prema Iranu.\nTo je najvisi iznos od pocetka godine.\nIran izvozi oko 2,2 miliona barela nafte na dan i cetvrti je izvoznik tog energenta u svetu.


Predsednik Pastor na promociji knjige o mađarskoj himni u Matici srpskoj | Savez vojvođanskih Mađara | Oficijalna stranica SVM-a\n2022.03.31 - 14:34\nPredsednik Pastor na promociji knjige o mađarskoj himni u Matici srpskoj\nPredsednik Skupštine AP Vojvodine Ištvan Pastor prisustvovao je danas promociji knjige o mađarskoj himni „Himna – naša nacionalna molitva“, koja je održana u Matici srpskoj.\nGovoreći o značaju ovog dela, predsednik Pastor je ocenio da je ono veoma značajno za bolje međusobno razumevanje, kao i zbog toga što govori o periodu koji je istorijski važan za srpski i mađarski narod, a to je period nacionalnog buđenja.\n„Pored boljeg međusobnog razumevanja, ova knjiga doprinosi i skretanju pažnje na ukupan istorijski i kulturološki ambijent u kome se rodila mađarska himna i o kome govori sama knjiga. Vojvođanski Mađari spadaju u ljude koji imaju dve himne. To je svojstveno za narode koji imaju takvu istoriju kakvu mi imamo“, istakao je predsednik Pastor i naglasio da će prevodom na srpski jezik tekst himne doći do šire publike.\nAmbasador Mađarske u Republici Srbiji Atila Pinter, koji je i autor predgovora ovog značajnog izdanja, istakao je da je tekst mađarske himne do sada bio preveden na 26 jezika, ali ne i na srpski, te da je ovom knjigom konačno popunjena ta praznina.\n„Uzimajući u obzir odlične bilateralne odnose Srbije i Mađarske, smatrali smo važnim da našu nacionalnu himnu prevedemo i na jezik našeh južnog suseda, dajući time doprinos daljem produbljivanju odnosa između dva naroda“, istakao je u predgovoru ambasador Pinter.\nPredsednik Matice srpske Dragan Stanić izrazio je posebno zadovoljstvo zbog činjenice da se promocija održava upravo u ovoj institucija koja, od kada je 1826. godine osnovana u Budimpešti, povezuje Peštu, Budim i Novi Sad. On je dodao da će Matica srpska, pored negovanja srpske kulture, i dalje raditi na povezivanju i razumevanju različitih kultura „kako bismo se svi razvijali kao pojedinci, ali i u celini“.\nHimna (mađ. Himnusz) je 1844. godine proglašena nacionalnom himnom Mađarske, počinje rečima „Bože, blagoslovi Mađare“, tekst je napisao Ferenc Kelčei, a muziku Ferenc Erkel.\nDva prevoda teksta mađarske himne koji se razlikuju u autorskom i jezičkom pristupu, objavljena su po prvi put u ovoj knjizi, a preveli su ih profesori Petar Milošević i Draginja Ramadanski. Stručne tekstove o prevodima i istorijskom kontekstu napisali su Edit Andrić, Mark Čoke, Atila Piner i Eva Toldi, a izdavači su Izdavački zavod Forum i Collegium Hungaricum.


Višenamenska polica Metaltex GRANDE 34.30.03: KUTIJE I SISTEMI ZA ODLAGANJE: SveZaKucu.rs Prodaja, Cena, Beograd, Srbija\nKarakteristike proizvoda: Višenamenska polica Metaltex GRANDE 34.30.03\nVišenamenska polica Metaltex\nIma tri korpe\nLako se sklapa (bez alata)\nOpis proizvoda: Višenamenska polica Metaltex GRANDE 34.30.03\nMetaltexova polica Grande za odlaganje umnogome će vam olakšati uslove rada i odlaganja sitnica za svakodnevno korišćenje.\nTri korpe omogućuju da na njih odložite sve stvarčice koje su vam neophodne za rad, a olakšavajuća okolnost je što ima točkiće tako da može da se šeta po celoj kući.\nMetaltex je uspešna švajcarska firma koja postoji već 60 godina. Jedna je od najuspešnijih firmi u oblasti proizvodnje kućnih proizvoda od plastike i metala. Ima svoje fabrike po celom svetu - u Evropi, Americi, Aziji, Africi, ima 19 distribucionih centara, 116 komercijalnih agencija.\nIzdiktirajte operateru šifru proizvoda - šifra ovog proizvoda je: 58544\nSifra 58544, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 58544, 2, Pavle Milosevic, Obalska 18, 11000, Beograd, 063123123, pavmi@szk.com


putovanje Архиве - Biznis i Finansije\nHome\tTags\tPosts tagged with "putovanje"\nDo kraja ove godine SpaceX će poslati prvu potpuno civilnu posadu u Zemljinu orbitu. Kartu za ovo putovanje već je kupio jedan milijarder, ali u letelici ima mesta za još troje putnika.\nDžared Ajzakmen (37), osnivač Shift4 Payments, je još u detinjstvu doneo odluku da putuje u svemir, samo nije bio siguran kako bi to mogao izvesti. Srećom, u proteklih 20 godina bavio se ovozemaljskim IT biznisom koji mu je doneo milijarde. Sada će mu taj novac pomoći da ostvari dečački san.\nZa javnosti još uvek nepoznatu svotu novca on je kupio karte za putovanje letelicom kompanije SpaceX. Sebi je ostavio jednu, a ostale tri će dati zainteresovanim licima koja će na neki način doprineti njegovim ciljevima.\nJedna putnica je već izabrana – zdravstvena radnica iz dečje bolnice Sent Džud. Treću kartu će dobiti preduzetnik koji koristi Shift4Payments sistem, a u izbor za njihovog četvrtog saputnika ući će svi oni koji ovog meseca budu donirali novac bolnici Sent Džud.\nAjzakmen će naime organizovati lutriju čiji cilj je prikupljanje donacija za pomenutu dečju bolnicu. Nada se da će na taj način prikupiti 200 miliona dolara za ovu zdravstvenu ustanovu.\nKada okupi posadu, ona će morati da završi brojne obuke i testove kako bi mogla da se upusti u ovaj poduhvat. A kada prođe iscrpljujuće treninge, prva civilna posada koja će izaći izvan Zemljine orbite trebalo bi na svoj put da krene krajem ove godine. Oni će kružiti oko naše planete dva do četiri dana i potom će sleteti na obalu Floride.\nKada ćemo ponovo putovati bezbedno i kako će nam izgledati odmori u ovoj godini? Iako početak vakcinacije obećava i liči na „svetlo na kraju tunela“, na ovo pitanje ni danas niko ne može sa sigurnošću da odgovori. Neizvesnost u pogledu putovanja se nastavlja, ali je istovremeno poznato nekoliko važnih činjenica.\nNeke okolnosti možemo i pretpostaviti\nU najkraćem, međunarodna putovanja mogla bi da budu prilično depresivna, sa čitavim spiskom pravila o kojima smo do sada samo čitali; u mnoge zemlje neće biti moguće ući bez „kovid pasoša“, neke će čak biti i zabranjene za turiste, maske ćemo i dalje nositi, a u nekim državama zbog kazni, plašićemo se i da ih skinemo. Izbegavaćemo i druženja na odmorima, ali i bazene u hotelima, nećemo moći ni da putujemo u baš sve zemlje jer će mnoge ostati zatvorene…\nNo, krenimo redom.Aleksandar Seničić, predsednik JUTE, ocenjuje da je jako teško predvideti kako ćemo putovati u 2021. godini, ali da se može pretpostaviti da neće biti povratka na staro.\n„Putovanja u 2021. godini su najveća nepoznanica i najveća prepreka za planove, kako samih turističkih radnika, tako i putnika. Treba očekivati protokole za ulazak u određene zemlje, daleko veću bezbednost u objektima, kao i zahteve za potpuno drugačijim ponašanjem putnika“, navodi Seničić.\nOd pregovora na međudržavnom nivou i eventualnog dogovora Srbije sa jedne strane i zemalja poput Grčke, Crne Gore i Bugarske s druge, zavisiće da li ćemo, gde i kako ove godine moći na more.Za ulazak u Crnu Goru više nije potreban PRC test. Za ulazak u Tursku i Egipat test je obavezan. Što se tiče ulazaka iz Srbije na Kipar, trenutno je potreban negativan PCR test sa rezultatom ne starijim od 72 sata. Kiparske vlasti, inače, redovno ažuriraju spisak zemalja koje su kategorizovane prema epidemiološkoj situaciji.\n„Kiparski model je dobar, ali primenjiv samo za putovanja avionom. Mi u okruženju imamo još dva načina za odlazak turista – individualno, automobilom, i grupno, autobusom. To bi mogli biti slični uslovi, poput PCR testa, ili ako bude bolja situacija onda bez testa, ali sa uzorkovanjem na licu mesta. To je sve stvar dogovora i mi smo dali svoje predloge i inicijative“, objašnjava Seničić.\nMeđu omiljenim destinacijama srpskih turista trenutno je najproblematičnija Grčka. Razgovori na visokim nivoima između Srbije i Grčke traju veće neko vreme, a pre neki dan je dozvoljen slobodan ulazak vlasnika srpskih turističkih agencija u ovu mediteransku zemlju.Grčki premijer Kiriakos Micotakis jedan je, inače, od najvećih zagovornika „kovid pasoša“ koji bi ljudima koji su primili vakcinu omogućili slobodno putovanje. Micotakis, čija se ekonomija u velikoj meri oslanja na turizam, pisao je predsednici Evropske komisije Ursuli Fon der Lajen u znak podrške inicijativi, tvrdeći da će podstaći ljude da se vakcinišu.\n„Obezbeđivanje što bržeg ponovnog uspostavljanja slobode kretanja je neophodno i osnovni prioritet za sve nas“, napisao je Micotakis.\nOd karantina izuzete su samo osobe koje prekogranično rade, poslovni punici, pripadnici humanitarnih organizacija, tranzitni saobraćaj, kao i osobe koje su dobile poziv od suda, koje moraju na sahranu, a svi oni će pre ulaska morati da prikažu, to jest na digitalnu registraciju „zakače“ negativan PCR ili antigenski test ne stariji od 72 sata.\nIako su uslovi za putovanje još neizvesni, očekivanja su da će cene biti nešto niže. Među „first-minute“ ponudama agencija za Grčku, na primer, mogu se naći desetodnevni aranžmani od 30 do 100 evra po osobi, za standardne apartmane nadomak plaže. Za nešto kasnije termine, krajem leta, sedmodnevni polupansion u hotelu sa pet zvezdica, za tročlanu porodicu kreće se između 600 i 800 evra.\nU međuvremenu su hoteli počeli da reklamiraju potpuno drugačije vrednosti, pa umesto „ol inkluziv“ ponude, besplatnog spa centra ili čarobnog pogleda iz sobe danas potenciraju kvalitetan ventilacioni sistem i mere zaštite protiv korone.\nAko se postignu planirani međudržavni sporazumi i protokoli, sa preciznim kriterijumima i uslovima putovanja, aviokompanije bi ponovo „prodisale“. Imajući u vidu minuse i gubitke sa kojima su se do sada suočavale, mogle bi se očekivati i veće cene tokom sezone.\nInformacije o tome da li je neko preležao koronu, da li je i kada radio PCR test i da li je primio vakcinu mogle bi uskoro da se nađu u takozvanim „kovid pasošima“.\nPojedine svetske avio-kompanije već su najavile uvođenje „kovid pasoša“ kao uslov za let u budućnosti. Tako je australijski „Kvantas“ naveo da će vakcinacija protiv kovida biti obavezna za sve njene međunarodne putnike, ali se razmatra uvođenje istog uslova i na domaćim letovima.\nO načinu funkcionisanja „kovid pasoša“ za sada postoji više opcija, a najrealnija je aplikacija koja bi bila povezana sa zdravstvenim sistemima i funkcionisala putem skeniranja koda koji bi sadržao podatke o putniku – rezultate testiranja ili potvrde o vakcinisanju, kao i planove za putovanje.


sns | Glas javnosti\nStefanović: Nikolić nema plan za Kosovo\nBEOGRAD - Šef pregovaračkog tima Beograda u dijalogu sa Prištinom Borko Stefanović rekao je da predsednik Srbije Tomislav Nikolić i SNS nemaju plan za Kosovo i da napadima na pregovarački tim traže alibi za političku neutemeljenost.\nGO SNS u nedelju o kadrovima\nGlas javnosti, 18.07.2012.\nBEOGRAD - Srpska napredna stranka (SNS) će u nedelju na sednici Glavnog odbora odlučiti ko će biti kandidati te stranke za državne funkcionere, rekao je danas potpredsednik SNS-a Nebojša Stefanović.\nPantić: SNS ima plan za Kosovo, potreban konsenzus\nBEOGRAD - Predsednik opštine Kosovska Mitrovica i funkcioner Srpske napredne stranke (SNS) Krstimir Pantić izjavio je da SNS ima plan za Kosovo i\nAutonomija Vojvodine nije sporna, ali je različito tumače\nGlas javnosti, 13.07.2012.\nBEOGRAD - Funkcioneri SNS-a, DS-a i LSV-a saglasili su se da Vojvodina treba da ima autonomiju, ali autonomiju različito tumače.\nVučić bi resor odbrane\nGlas javnosti, 12.07.2012.\nBEOGRAD - Vršilac dužnosti predsednika Srpske napredne stranke Aleksandar Vučić izjavio je da bi u novoj vladi voleo da se bavi odbranom, bezbednošću i borbom protiv korupcije i kriminala.\nSNS-SPS-URS potpisali sporazum\nGlas javnosti, 11.07.2012.\nBEOGRAD - Srpska napredna stranka, koalicija SPS-PUPS-JS i Ujedinjeni regioni Srbije potpisali su u 17 časova koalicioni sporazum o formiranju parlamentarne većine.\nSNS, SPS i URS nastavljaju usaglašavanje sporazuma\nGlas javnosti, 09.07.2012.\nBEOGRAD - Koalicije oko Srpske napredne stranke i Socijalističke partije Srbije, i Ujedinjeni regioni Srbije u ponedeljak će nastaviti usaglašavanje svih pojedinosti sporazuma o formiranju nove vlade, koji bi trebalo da potpišu u utorak, 10. jula.\nLjajić: Nikolićeva ponuda bila korektna\nGlas javnosti, 06.07.2012.\nBEOGRAD - Lider Socijaldemokratske partije Srbije (SDPS) Rasim Ljajić izjavio je da je predsednik Srbije Tomislav Nikolić "bio korektan" kada mu je ponudio učešće u republičkoj vlasti čiju bi okosnicu trebalo da čine naprednjaci, socijalisti i URS.\nVučić, Dačić i Dinkić u ponedeljak potpisuju sporazum?!\nBEOGRAD - Koalicioni sporazum Srpske napredne stranke, bloka oko socijalista i Ujedinjenih regiona Srbije biće usaglašen do ponedeljka i odmah posle toga potpisaće ga Aleksandar Vučić\nZorana Mihajlović: Vlada SNS i DS nerealna\nGlas javnosti, 04.07.2012.\nBEOGRAD - Funkcionerka Srpske napredne stranke Zorana Mihajlović Milanović izjavila je da će najverovatnije 24. jula Srbija konačno imati vladu i da nije realno da se napravi vlada SNS i DS.


Od ukupnog oglašavanja na tržištu Srbije, oko petine ide na reklame u online sferi. Na inostranim, razvijenim tržištima digitalni marketning zauzima više od polovine ulaganja.\nTek devetu godinu zaredom svode se računi u internet svetu u Srbiji. U prethodnoj godini na online oglašavanje potrošeno je gotovo 37 miliona evra.\nNa razvijenijim tržištima, na primer u Americi, digitalni mediji su u odnosu na tradicionalne medije zastupljeni više od 50 odsto. Ulaganja u njihov razvoj beleži se u milijardama dolara. Izazov već godinama je i zaštita na internet, prenosi RTS.\nKompanije u svetu se sve više oglašavaju na internetu.\nI kompanije u regionu svoje poslovanje sve više premeštaju na internet. Doduše, savet je da ka digitalnoj transformaciji treba ići postepeno. "Menadžment mora biti svestan koji su trendovi, mora imati jasne planove šta se želi postići i onda taj deo spuštati na celu ekipu i važno je da su svi u firmi informisani šta se želi postići, da se radi sa menadžerima, sa voditeljima sektora, da oni usvoje taj majset i guraju ka istom cilju", ističe Anita Lacmanović iz SAP-a.